
Despues di tur denuncia haci 

Ministerio Publico porfin a cuminsa 
investiga ex Minister Otmar Oduber 

Pa loke ta su maneho corputivo 



MANERA candela e noticia a plama ayera mainta, ora cu 
Ministerio Publico a dicidi di haci algun entrada hudicial 
na e.o. cas di Otmar Oduber na Pavia, pero tambe a bay 
Gold Coast, unda e ta kedando temporalmente cu su famia, 
despues di e candela den su cas. 

T’asina tambe cu a haci entrada hudicial na cas di su amigo 
Gigi Helder y tambe na su negoshi Fast, kende ta ser sospe- 
cha di a ser preveligia den haya e.o. tereno for di Minister 
Otmar Oduber. E hechonan aki ta bon conoci den comuni- 
dad pa cual varios denuncia a ser haci y a cuestiona hasta 
Ministerio Publico di no kier haci nada. T’awor cu Andre 
Bosman (WD) a cuminsa cuestiona tambe, ata Ministerio 
Publico a haya cu no por keda keto mas. 

MINISTERIO PUBLICO 

For di Ministerio Publico, a recibi un comunicado di prensa 
cu ta bisa cu e entradanan hudicial ta relaiona cu posible 
hechonan castigable den otorgamento di tereno di Gobier- 
no. Ayera Landsrecherche (LR) a haci varios huiszoeking 
en cooperacion cu RST (Recherche Samenwerkingsteam) y 
Cuerpo Policial Aruba y bao guia di Huez-Comisario. 

E entradanan hudicial aki tabata den cuadro di un inves- 
tigacion penal di Landsrecherche tocante posible delitonan 
di corupcion y otro hechonan castigable relaciona cu otorga- 
mento di tereno di Gobierno. 



E investigacion penal aki ta carga e nomber codico ‘Fla- 
mingo’. Procurador-General (?) a duna Landsrecherche op- 
dracht na september 2019 pa cuminza e investigacion aki 
relaciona cu informacion cu Ministerio Publico a ricibi di 
Cuerpo Policial di Aruba. Den e investigacion tin informa- 
cion tambe cu a wordo suministra na Ministerio Publico pa 
varios persona y organizacion. 

E investigacion ‘Flamingo’ ta dirigi primordialmente riba 
iregularidadnan den otorgamento di terenonan comercial 
di erfpacht den e periodo di 2017 pa 2019. 

Mas concretamente bisa: E investigacion ta dirigi su mes 
riba e pregunta si un of mas compania a logra obtene in- 
corectamente (un optie) riba terenonan di erfpacht den e 
periodo di november 2017 pa december 2019, caminda ta 
investiga tambe e eventual rol di e Minister anterior. (Ot- 
mar Oduber) 

Den e huiszoekingnan a confisca documentonan y carga- 
dornan di data. P’awor no tabatin ningun detencion. 

Di awor pa dilanti e team investigativo lo analisa e con- 
tenido di e administratie y e computernan cu a wordo tuma 
den beslag, y lo scucha e sospechoso y testigonan. E inves- 
tigacion ta den su fase inicial. 

Ministerio Publico no por bisa ainda si despues lo sigui cu 
detencion di un of mas sospechoso. 


Sigui na otro pagina > 

Esey ta depende di e resultadonan di 
e investigacion. Ministerio Publico no 
kier duna mas informacion na e mo- 
mento aki tocante e identidad di e sos- 
pechosonan y/of di e sospechonan con- 
tra nan. Te aki e declaracion di parti 
di Ministerio Publico. 

INTEGRIDAD DI GABINETE 
WEVER-CROES TA SER CUESTIONA 

Despues cu e investigacion di caso 
“Flamingo” a wordo publica, Pre- 
mier Evelyn Wever-Croes a duna su 
prome reaccion. Pasobra manera a ser 
publica cu e hecho aki, Integridad di 
Gabinete Wever-Croes ta ser fuerte- 
mente cuestiona. 

“Nos Gobierno ta para pa integridad 
y den esaki Ministerio Publico tin 
un papel hopi importante. Ministe- 
rio Publico ta un instituto autonomo 
cu tin e responsabilidad di investiga 
casonan penal. Den e caso aki nos lo 
duna Ministerio Publico espacio pa in- 
vestiga y pues lo no duna comentario 
awor. Importante ta pa investigacion 
sigui su rumbo y pa trece claridad den 
e acusacionnan” tabata palabranan di 
Prome Minister Evelyn Wever Croes. 

Dia 17 di september 2019 den un 
conferencia di prensa Minister Ot- 
mar Oduber a anuncia cu e ta retira 
di politica na december 2019. Marisol 
Lopez-Tromp lo asumi e posicion di 
Minister di Infrastructura despues di 
esey. E motibonan cu Minister Otmar 
Oduber a duna ta personal, familiar y 
di salud. 

Y si despues resulta cu esnan cu ta wordo 
investiga a comete actonan contra ley, 
nan mester carga nan responsabilidad. 



Mas y mas ta keda demostra cu na 
Aruba nos institutonan ta para pa in- 
tegridad y pa combati corupcion, cu 
t’e maneho di Gabinete Wever-Croes. 
Den un pais caminda integridad y bon 
gobernacion ta prioridad nos institu- 
tonan t’esnan pa yuda garantisa esaki. 

OTMAR ODUBER 

Despues di e diferente entradanan hu- 
dicial cu a tuma lugar na Aruba bou 
di investigacion Flamingo, e team 
di 24ora.com a topa cu ex Minister Ot- 
mar Oduber na su oficina riba L.G. 
Smith Blvd., banda di oficina di No- 
tario Yarzagaray. 

E tabata den compania di su abogado 
mr. Chris Lejuez y su prome reaccion 
ta cu berdad autoridadnan a bishita su 
cas, na Pavia, y un apartamento unda 
e ta kedando temporalmente. 

“Mi a caba di papia cu mi abogado riba 
e acusacionnan cu ta wordo haci. Mi ta 
cooperando. Ministerio Publico t’ey pa 
haci su trabou. Mi a pasa den esaki un 
biaha caba. Tur hende por mira den 
medionan di comunicacion con e per- 
secucion ta tuma lugar, atrobe ta haya 
nos mes den e situacion. Nos lo coop- 
era y na final di dia e berdad lo sali na 
cla.” 

E ta bisa cu nan a mencion’e diferente 
sospecho, pero no a bay den profundi- 
dad of contenido di e sospechonan aki. 
Pero si a bay cu mitar caha di unda 
e ta kedando actualmente. Pero e ta 
keda pendiente di loke autoridadnan 
informa su abogado. 

Pa loke t’e containernan (2) dilanti 
su cas, el a bisa cu eyden tin tur su 
mueblenan, pañanan y otro cosnan cu 



tabata den e cas na Pavia cu a kima 
algun siman pasa. 

“E cas ta completamente bashi.”. Se- 
gun el a splica, a penas recien a caba 
di atende cu seguro pa cual ta kedando 
ainda temporalmente otro caminda. 
“Mi ta spera cu e candela tabata un 
casualidad. E compania di seguro a 
bisa cu el a wordo causa pa un corto 
circuito.” 

E mes ta trankil, segun Oduber, pa- 
sobra ta situacionnan cu como politico 
el a yega di pasa aden. E ta corda cu 
a atak’e fuertemente ora cu e tabata 
politico. Pero awendia e no ta politico 
mas y ta traha den sector priva. 
Unabes cu haya sa kico ta wordo in- 
vestiga, lo mira e caminda cu ta bay 
cana. E caso den pasado a dura cinco 
aña y mey y na final 13 Huez y 7 caso 
a demostra cu “no tabatin nada”. 

“Den mi carera politico varios biaha 
kehonan a keda entrega contra mi per- 
sona y tambe Ministerio Publico a bisa 
despues cu no tabatin motibo valido pa 
investiga. Awor nos ta cooperando. 

Na final el a bisa cu autoridadnan a 
keda dos ora na su cas y despues el a 
bay traha normal. 

“Mi ta kere den Ministerio Publico y 
mi ta kere cu e tin e mesun final cu 
esun di cinco aña y mei pasa.” 

ABOGADO LEJUEZ 

Mr. Chris Lejuez ta representa ex Min- 
ister Otmar Oduber. E1 a haya simple- 
mente e informacion cu ta haciendo un 
investigacion, pero e no sa contenido 
di e sospechonan. E no tabatin con- 
tacto cu ningun funcionario pa sa mas 
detaye di e caso. 

Crimen Organisa a haci entrada hudicial 

Varios persona deteni durante un entrada 
hudicial na Casibari, entrenan dos dama 




DIAMARS for di oranan di merdia 
autoridad hudicial hunto cu Minis- 
terio Publico tabatin un cas na bi- 
sta den Casibari. E adres no ta uno 
desconoci pa autoridad. 

Ora cu Polis a haya e luz berde, 
Team di Aresto a drenta e cas y haci 
nan detencion. Aki varios hende 
homber a wordo deteni. 

Algo pasa di 4’or un team di Minis- 
terio Publico entre nan Huez Comis- 
ario a yega e adres. 


Por a mira diferente Departamento 
di Cuerpo Policial n’e sitio entrenan 
varios Recherche. Por a mira un 
Hefe di Noord sr. Soemers. Despues 
a yega BFTO (Departamento Tec- 
nico) pa cuminsa haci su parti. 

Transportwagen di CEA despues di 
a baha e prome grupo di hende de- 
teni a bin bek pa a busca dos dama. 
Segun nos a compronde ta trata di 
Crimen Organisa. 

Parlamentario Richard Arends 

Despues di sosten financiero 
mester bin sosten economico 




E normal nobo lo ta substancialmente diferente n’e 
situacion prome cu maart 2020. No solamente den 
cantidad di bishitante y buelonan compara cu loke 
nos tabata conoce anteriormente, pero tambe den e 
efecto economico lento cu esaki lo trece cun’e. 
“Dependiendo con largo e recuperacion aki lo ta y 
na ki intensidad, esaki lo tin efecto p’e mercado lab- 
oral, sobrevivencia di comerciantenan y recupera- 
cion di nos economia por lo general,” Parlamenta- 
rio Richard Arends a indica durante conferencia di 
prensa semanal di fraccion di AVP. 

“Despues di e sosten financiero financia pa Hulan- 
da, Gobierno no a presenta ningun plan riba ter- 
mino cortico con lo duna sosten economico na mo- 
mento cu frontera habri.” 

“Tur actor ta haciendo nan maximo esfuerso, pero 
obviamente no por garantisa un vacacion liber di 
COVID-19, mirando cu na momento cu habri fron- 
tera, e riesgo di contagio ta aumenta drasticamente. 
Ta sumamente importante pa maneha e expectati- 
vanan: no solamente den area di salubridad, pero 
tambe den ambito di recuperacion economico. Reap- 
ertura di nos frontera no ta sinonimo y cu nos lo bay 
bek na e normal cu nos tabata conoce y si e dura mas 
largo lo e por tin efecto riba comercio y riba mercado 
laboral,” Parlamentario Richard Arends a declara. 


“Especialmente e aspecto laboral un punto cu mes- 
ter wordo discuti, como tambe sosten na empresan- 
an cu a sa di wanta cabes riba awa. Si recupera- 
cion di hotelnan ta lento y largo, esaki sigur lo tin 
implicacion pa cuponan di trabou paden y pafor si 
sector hotelero riba termino largo. Nos no a tende 
Gobierno atende cu e punto aki ainda. 

En berdad aworaki tin sosten financiero y manten- 
cion di cuponan di trabou pa medio di subsidio di 
salario, pero nos sa cu esaki lo no dura mesun largo 
cu e recuperacion di nos economia,” e Parlamenta- 
rio a subraya. 

“Ademas empresanan lo ta mas cuateloso cu nan 
gastonan, e.o. gastonan di personal.” 

Parlamentario Richard Arends a enfatisa cu e pun- 
tonan aki mester bin riba mesa mirando cu ya caba 
sector hotelero pa medio di AHATA a indica cu nan 
lo cuminsa cu un nivel di ocupacion di 40% pa fin di 
aña y cu cu kisas aki dos aña e nivel di ocupacion 
lo por ta bek n’e nivel di 2019. “Esaki ta encera cu e 
expectativa laboral di hopi empleado lo ta insigur.” 
E Parlamentario a sa di trece dilanti cu ta pun- 
tonan cu fraccion di AVP a trece dilanti den vari- 
os reunion di Parlamento, pero ta discusionnan cu 
mester wordo hiba den comunidad — mescos cu ta 
haci cu e aspecto di salubridad — pa por acopla e re- 
cuperacion economico cu e demanda laboral cu tin 
aki na Aruba. 

Gobierno ta silencioso riba asistencia economico na 
empresanan. Aki e Parlamentario no ta referi na 
subsidio di salario, pero na incentivonan pa empre- 
sanan cu a sa si wanta cabes riba awa durante tur 
e tempo aki y con lo asistinan den e periodo di recu- 
peracion aki cu ta wordo premira cu lo dura basta 
mas largo. 

“Sosten financiero ta un cos, pero sosten economico 
na momento di reapertura ta inminente. Mientras 
cu e motor turistico ta start atrobe, mester por ga- 
rantisa trabao, actividad comercial y pan riba mesa 
di e ciudadano. E empleado, e ciudadado y e comer- 
ciante lo no por sobrevivi un recuperacion demasia- 
do largo sin tin un sosten economico debido. 

Drs. Shailiny Tromp-Lee (MEP): 

Gobierno haciendo todo por todo 
pa enberdad agricultura por bira 
un pilar economico pa nos pais 

DEN programa di gobernacion Hunto pa Aruba Gobierno 
ta indica cu nan lo desaroya agricultura, cria y pesca den un 
pilar economico p’asina baha e dependencia di importacion 
di cierto berdura, carni y cuminda di lama. Desde un prin- 
cipio meta di Gobierno ta pa stimula nos cunukeronan dor 
di percura pa ofrece nan e.o. awa na un prijs hopi reduci. 
“Mi ta super contento di por a tuma nota cu Minister di Sec- 
tor Primario conhuntamente cu Minister President a logra e 
meta aki caminda prijs di awa pa nos cunukeronan lo keda 
reduci na 5,50 pa m3. 

Esaki ta un reduccion di 42% di e prijs actual” drs. Shailiny 
Tromp-Lee a duna di conoce. 

Durante un reunion cu United Farmers den Comision Fiho 
di Sector Primario un di e puntonan cu mas nan tabata boga 
pe tabata prijs di awa reduci. Esaki ta un punto cu mayoria 
cunukero (organisa of no) semper a boga pe. Mi ta convenci 
cu reduccion di prijs aki sigur ta un tremendo noticia pa tur 
cunukero aki na Aruba. 

Otro punto crucial pa tur cunukero ta e accesibilidad pa 
tereno, sigur p’esnan cu tin un negoshi. 




E punto aki sigur Gobierno a traha duro 
riba dje. Recientemente nos por a tuma 
nota cu Minister di Infrastructura con- 
huntamente cu un team di DOW a bishita 
diferente sitio rond di Aruba unda cu tin 
terenonan destina como huurgrond. 

E otorgamente di tereno ta bay di acuer- 
do cu e plan di desaroyo territorial (ROP) 
den cual a tene cuenta cu stimulacion di 
sector primario y e maneho cu Gobierno a 
anuncia pa promove mas persona den nos 
comunidad pa planta. 

Recientemente Gobierno a pidi tur hende 
cu ta planta of ta interesa pa yena un in- 
scripcion of re-inscripcion pa tereno huur- 
grond na DIP. Esaki pa actualisa e reg- 
istro y p’asina por cuminsa haci uzo mas 
efectivo di e terenonan cu nan meta ta 
destina pa planta. 

Despues di trabounan interno cu ya pa 
algun luna ta tumando lugar Gobierno lo 
firma dia 23 di juni acuerdo di traspaso 
y/of otorgamento di tereno huurgrond cu 
19 cunukero. Esaki t’e promenan y den e 
próximo dianan nos dilanti mas cunukero 
lo keda yama. 

Mi ta kere cu e anuncio aki a bin na un 
bunita momento mirando cu ayera nos ta 
celebra Fiesta di San Juan “Dera Gay” y 
e tradicion aki tin di haber cu fiesta di co- 
secha. Antes esaki agricultura, cria y pes- 
ca tabata nos unico fuente di entrada” drs. 
Shailiny Tromp-Lee a finalisa su relato. 

Tim Croes nombra rector 
nobo di Colegio Arubano 

Unanimamente aproba dor di Selectiecommissie 

SMOAta contento pa anuncia cu a nombra un rector 
nobo pa Colegio Arubano cu ta sr. Tim Croes. Sr. 
Tim Croes no ta un desconoci pa Colegio Arubano. 
Tim Croes a cuminsa su carera na Hulanda y den 
añanan 2001 pa 2009 el a duna les na voortgezet 
onderwijs y despues na Hogeschool Utrecht. 

Na 2010 sr. Tim Croes a bin Aruba y a cuminsa 
duna les como docente wiskunde full time na 
Colegio Arubano. E1 a duna les na HAVO y VWO. 
E tabata tambe voorzitter di e sectie wiskunde y 
tambe e tabata voorzitter di ALV (representante di 
e docentenan). 

For di 2013 Tim Croes a bay traha fulltime na 
Universidad di Aruba. Hunto cu un comision el 
a establece un lerarenopleiding di Wiskunde riba 
nivel di Bachelor (2de graads) na Universidad di 
Aruba. Tambe e ta duna les na Universidad. 

For di 2016 Tim Croes ta decaan di Faculty of Arts 
and Science na Universidad. Tim Croes tambe 
ta responsabel pa duna les den sistema digital na 
Universidad. 

Durante e periode di 2013 te cu recien, Tim Croes 
a keda duna les part time na Colegio Arubano I 
Avondhavo y ta miembro di e commissie-examen 
di Wiskunde A,B en D na Examenbureau. 

Banda di su Masters den Wiskunde, Tim Croes 
tambe tin diploma como Coach in het Onderwijs 
y tambe a sigi diferente curso relevante pa 
educacion manera didactico, ITC y examinering. 
Tambe e a sigi e curso di Educational Leadership 
for Collaboration cu ta dirigi specialmente riba 
liderato den educacion Arubano. 

SMOA ta di opinion cu sr. Tim Croes mirando su 
experiencia y entusiasmo pa sigi desaroya y pa e 
tereno digital lo ta e persona pa Colegio Arubano. 
No ta SMOA so. 

Tambe e selectiecommissie cu ta existi di 3 trahador 
di Colegio Arubano (1 miembro di ALV (grupo di 
docente ), 1 miembro di Ondersteunend personal y 
1 miembro di rectoraad) unanimamente a kies pa 
Tim Croes. 

SMOA ta contento cu e nombramento di Tim 
Croes y ta sigur cu e lo trece paz bek na Colegio 
Arubano. 



JOB OPPORTUNITY 

Citizens OPERATIONS MANAGER 


DEPARTMENT CONTEXT 

The Operations Department executes the core business activitiesof Citizens Insurance 
(general insurances). 

JOBPURPOSE 

The Operations Manager leads the daily activities of the Sales & Underwriting 
Section and ClaimsSection and is responsibleforthe operational performance 
results (departmental target and Key Performance Indicators). Direct supervision of 
the Operations supervisors and indirect responsible for performance of group of 10 
employees. The Operations manager is part of the Senior Management Team and 
assists in all meetings with the Supervisory Board. 

RESULT AREAS: 

OPERATIONAL PERFORMANCE 

Responsibleforthe performance of the Operations Department both in termsof 
workflow efficiency and results. 

REPORTING, ANALYSIS & QUALITY ASSURANCE 

Responsible for reporting of relevant Management Information, (market) trend 
analyses and relevant strategic advice with regards to the Operations Department. 

LEADERSHIP 

Responsiblefor leadingthe Operations Department and, through the Supervisors, 
maintain control on the execution of the daily activities accordingto management 
and HR guidelines. 

REQUIRED KNOWLEDGE AND EXPERIENCE 

■ Completed Bachelor’s Degree in Finance or Business Administration plus 
certification in WFT and or Assurantie B; 

■ Excellent managerial, communication, interpersonal and organizational skills; 

■ Experience in senior management position; 

■ Sound report-writingskills. 

■ Strong analytical and problem-solvingskills; 

■ Results-oriented and strong time management skills; 

■ Excellent working knowledge of Microsoft Office programs and ANVA 

■ Able to communicate effectively in English, Dutch, Spanish and Papiamento, 
both verbally and in writing. 

Doyou thinkthe above characteristicssuityou and doyou wantto grow with a 
dynamic organization? E-mailyourapplication letterand CVto the HRdepartment 
before 04 July, 2020 via Angeline.tromp@citizens.aw or send your letter and CV to 
Citizens Insurance, Dominicanessenstraat 5, Oranjestad, Aruba. 

Minister Marisol Lopez -Tromp: 

Prome grupo di cunukero a firma acuerdo 
di otorgamento/traspaso di tereno di huur 



Diamars atardi den un rueda di prensa Minister drs.Marisol Lopez - 
Tromp a anuncia e prome grupo di persona/cunukeronan cu a bin na 
remarke pa firma acuerdo di huurgrond. Ta trata un grupo di 19 per- 
sona cu a haci peticion pa ricibi tereno, pero tambe algun traspaso di 
tereno pa famianan. 


Mientras cu Aruba tabata pasando den un situacion dificil cu hopi 
preocupacion y incertidumbre causa p’e pandemia di Covid-19. 



-Mainta 

#1 Onltne 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 
noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 




Sigui na otro pagina > 



























































Diahuebs, 25 Juni 2020 


AWEMainta 


9 


Departamentonan cu ta resorta bou di Ministerio 
encarga cu Desaroyo Teritorial, Infrastructura y 
Medio Ambiente, a inicia cu reunionnan pa atende 
cu proyectonan cu por ‘fast-track’ y alabes atende cu 
e tema di demanda pa alimentacion ‘food security’. 

Den cuadro di esaki Minister Lopez - Tromp con- 
huntamente cu DIP a inicia cu un proceso di re-in- 
scripcion y inscripcion pa tereno huurgrond. Meta 
di e maneho aki ta pa stimula economia local a tra- 
bes di sector agricultural. Den e plan di desaroyo 
teritorial (ROP), tin terenonan destina pa planta- 
cion cual t’e parti cu e departamentonan a bin ta 
traha riba dje. 

A pesar cu dor di e crisis no por a yega cerca di 
otro, a tene reunionnan online cu entre otro DIP, 
DOW, Kadaster, DNM, organisacionnan financie- 
ro y sector priva pa fiha prioridadnan. 

‘Hopi preparacion y esfuerso a wordo haci pa per- 
cura cu por garantisa continuidad’, Minister Lo- 
pez - Tromp a acentua! E maneho di huurgrond ta 
dirigi n’esnan cu ta desea di haci plantacion como 
hobby/pasa tempo, pero tambe den forma mas 
structura pa trece cuminda riba mesa di famianan 
na Aruba. 

Banda di e reunionan, Minister Marisol -Lopez 
Tromp a bishita varios cunucu pa haya un bista di 
e realidad di cunukeronan. Locual cu a resalta t’e 
necesidad pa awa na un prijs reduci. 

Un deseo cu pa basta aña a bin ta traha riba dje 
cual tabatin mester un empuhe pa bira realidad. 
Esaki a wordo haci posibel cu cooperacion di WEB 
y Utilities. Reduciendo e prijs di awa pa cunukero 
di 9.50,- kuub pa 5.50,- kuub. Conhuntamente cu 
criterianan p’e ta algo structural y duradero. 

Pa conclui Minister Lopez - Tromp a acentua cu e 
intencion ta cu e proceso pa planta por sosode den 
forma harmonioso y exitoso. Pesey a tuma tempo 
pa prepare bon conhuntamente cu esfuerso di dife- 
rente departamento menciona. 

Deseando pa cada cunukero sigui cu e trabou pa 
planta y pa pasa e conocemento pa nos generacion 
di hobennan cu ta necesario pa percura pa durabi- 
lidad di e sector aki na Aruba. 

Ley di prohibicion di producto 
dañino pa medio ambiente lo ta 
na vigor entrante 1 di juli 2020 


NA 2018, Ministerio di Desaroyo Teri- 
torial, Infrastructura y Medio Ambi- 
ente a traha e concepto di ley di pro- 
hibicion di producto cu ta dañino pa 
medio ambiente di Aruba (AB2019 
no.67). Prohibicion di e productonan y 
nan uzo ta encera: 1. Productonan di 
plastic di un solo uzo. 2. Productonan 
traha di foam “polystereen” di un solo 
uzo. 3. Productonan anti-solar cu e in- 
grediente kimico “oxybenzone”. 4. Uzo 
di blasnan (ballonnen) y plastic con- 
fetti den aire liber of laga esakinan los 
di un of otro manera den medio ambi- 
ente. 

Esaki ta segun art. 17 di e ley y tambe 
conforme e Algemene politieverorden- 
ing (APV) art. 55a (AB1995 no GT8). 

Na december 2019, DNM a anuncia 
un periodo di transicion y cu e ley ta 
drenta na vigor pa 1 juli 2020. Algun 
siman atras, Directie Natuur en Mi- 
lieu (DNM), conhuntamente cu Direc- 
tie Economische Zaken, Handel en In- 
dustrie (DEZHI) y nan departamento 
IDEA, a informa e sector di comercio 
riba e cambionan di e ley cu nan mes- 
ter tene cuenta cune pa un medio am- 
biente mas sostenibel y saludabel pa 
naturalesa y hende. 

Mundialmente ta haci hopi campaña 
di conscientisacion y informacion cu 
e meta pa stop of minimalisa uzo di e 
productonan di plastic di un solo uzo. 
Aruba tambe lo intensifica e campa- 
ñanan di conscientisacion p’asina por 
trece un cambio den mentalidad, como 
tambe e habitonan cu ta causa demasi- 
ado desperdicio cu ta afecta bida mari- 
no y terestre. Varios estudio scientifico 
a determina cu e kimico “oxybenzone” 
ta afecta nos coralnan y bida marino. 


KICO TA TA PROHIBI? 

Saco di plastic destina pa un solo uzo, 
cu of sin man. Tin excepcion p’esnan cu 
ta parti na Aeropuerto pa motibonan 
di seguridad; 

Saco di plastic cu tin poni den su- 
permercado pa hinca fruta of berdura 
aden; 

Bekers/cups di un solo uzo di plastic 
of foam (polystyrene); Bestek di plastic 
di un solo uzo manera: cuchiu, cuchara 
y forki; 

Straw (Pijp) di plastic. Tin excepcion 
pa straw cu ta uza den hospital pa mo- 
tibo medico; 

Tayo di un solo uzo di plastic of foam 
(polystyrene); Roerstaafjes (stirrers) 
pa bebida; 

Plastic diun solo uzo/foam(poly styrene), 
manera e cahitanan (foam boxes) cu of 
sin tapadera cu ta uza pa pone cum- 
inda aden na fast food/restaurantnan, 
supermercado y food trucks pa uzo in- 
mediato; 

Productonan anti-solar cu ta contene 
kimico “oxybenzone”. 

Tambe ta prohibi pa haci uzo di blas- 
nan (ballonnen) y plastic confetti den 
aire liber of laga esakinan los di un of 
otro manera den medio ambiente. 

Pues no por laga esakinan bay den bi- 
ento of den lama. Mester ta responsa- 
bel con bo ta haci uzo di blas. 

Na cual manera ta prohibi e uzo di e 
productonan? 

E prohibicion aki ta encera importacion, 
produccion, benta, distribucion y otorga- 
mento di e productonan menciona. 


NA V 1 GOR 1 3 ULI 2020 

LEY PROHIBICION 
Dl PRODUCTO 
DAÑINO PA 
MEDIO AMBIENTE 


AB2019 NO. 67 

L7 \/ER-fJOO VOOR HEl MlLJEU SCHAOÉUJKE RRoOUCTEM 

CU A PRODUCTOHAH Ol PLA5TIC Di UN SOLO 
UZO TA PROHIBI7 


* Saco di plaslic dtstina pa un solo uzo, cu of 
sin man. Tin excépcion pa esuhnan cu ta parti 
na aeropuerto pa motlbonan di segurldad 

- Saco di plastic cu tin den supermercado pa 
hinca fruta of berdura aden 

- Bestek di plastic di un solo uzo manera 
cuchiu, cuchara, forki, atraw y roerstaafjes 

* Productonan traha di plasttc di un solo uzo of 
di foam (poiystyrene) manera cup&y tayo. 

* Empakenan cu of sin tapadera di plastic di un 
soJo uzo of di foam (polystyrenei manera cu ta 
wordo uja pa pone cu minda aden na 
fastfood/restaurantnon. supermercado y 

foodlrucks pa Liia inmediato 


REDUCI DESPERDICIO 

UZA ALTERNATiVANAN MANERA PRODUCTONAN 
REUSA&EL, HATURAL V SOSTENIBEL 

metál straws, productonan di bamboo. carton of 
papek tesnan reusabel dl paña/canvas, 
envolturanan reusabeE of traha di twil, 


CUA PRODUCTONAN MAS TA PROHI0I? 


Productonan ahtt Splar cu ta contene kimioo 
'oxybenrone' 





SEA RESPONSABEL 


CON MESTER ANDA CU BLASNAN Y CONFETTI Dl 
PLASTIC 

Ta prohibi haci U3:o di blasnan (ballonen) y plastic 
confetties den aire liberof laga esekman los dl un of 
otro manera den medEo ambiente, 

No por Jaga esaklnan bay den btento of den lama 
Mester ta responsabél con ta anda cu blasnan 


m » 


NA CUA MANERA E PRODUCTONAH TA WOftDO 
PROHIBI? 


E prohtbicion aki ta 
produccion benra 

productonart danlñ 


en y otorgeime-nto dl e 
to ambjente 


Directie Natuur en Milfeu 

B. van da lep^enieldtstraat 7 
Sanirolas -JUubB-aa4IISI9 

DNMARUSA.ORC 




Esaki no a bin sin mas, e ley ta uno 
funda y tin un base solido. A brinda co- 
mercio y comunidad suficiente tempo 
pa haci e cambionan necesario pa por 
cumpli cu e ley. 

Ta di menciona cu tin producto alter- 
nativo y ecologico cu ta apto pa nos 
medio ambiente (milieuvriendelijk). 
Haciendo esaki bo por yuda sigura un 
medio ambiente mas saludabel pa nos 
futuro generacion. 

DNM a haci e yamada pa adapta nos 
manera di consumo y compra. Por 
haci uzo di productonan alternativo, 
duradero of natural. Pa medio di su 
campañanan di conscientisacion y in- 
formacion, DNM lo sigui conscientisa 
pueblo di e daño cu polucion di plastic 
ta causa na nos medio ambiente. 

Barco Patruyero S.M. Groningen 
a sali pa direccion Region Caribe 


S.M. Groningen a sali dia 24 di jiini for di Den Helder (Hulanda) pa 
recogé di nobo nan tarea como barco patruyero den Region Caribe. 
E OPV (Ocean-Going Patrol Vessel-barco di patruya Oseánico) pa 
motibo di mantencion necesario, a nabegá temporalmente bay bék 
Hulanda. 

Pa motibo di Corona no tabata posibel pa trece e personal di man- 
tencion via avion den e region. E barco ta maneha un programa 
piloto den cua e barco di Marina ta keda den region, pero e personal 
ta cambia. 

S.M. Zeeland, cu no ta desconocl den region, ultimo lunanan cu a 
transcurl, a nabega como barco di patruya. E barco a ehercé tanto 
pa Defensa como pa Wardakosta Region Caribe, diferente biahe di 
patruya. 

Pa medio di esaki nan a colaborá cu mantencion di seguridad n’e 
fronteranan maritimo. Ademas di transporte marltimo ilegal di 
droga, tambe e barco tabata capas pa prevenl cu imigrantenan in- 
documentá por a desembarcá y tambe asina posibel infeccion cu 
Corona. 

Despues di un bon traspaso den region, S.M. Zeeland ta bolbe sali 
direccion Hulanda. Cu esaki nan ta completá un biahe di 4 luna. 
Potrétnan salida di S.M. Groningen for di Den Helder 





Enseñansa pa Empleo ta cera 
for di dia 25 di juni 2020 en 
conexion cu mudamento 

CLOSED 


Enseñansa pa Empleo (EPE) 
kier informa tur cursista y 
comunidad henter cu en con- 
exion cu mudamento pa un 
otro localidad, nans oficina lo 
ta cera for di awe 25 di juni 
2020. 

Por comunica cu nos sola- 
mente via nos emailadres: 


info@epearuba.com te cu 
proximo aviso. 

Disculpa nos si esaki por a 
trece cualkier inconvenien- 
cia. Pronto nos lo informa e 
restart di nos cursonan na 
augustus benidero. Lo hab- 
ri e inscripcionnan riba nos 
website: www.epearuba.com . 


C3^> 

Announcement of the 
Government of Aruba 
Treasury Bills issue - 25,000,000.00 
July 1,2020 - Octoberl, 2020 

Issuance pursuant to the State Ordinance on Treasury 
Paper (AB 1987 no. 3) and the State Decree no. 2 of 
June 24, 2020. 

The Centrale Bank vanAruba (CBA)informs you of 
the upcoming Government of Aruba (GOA) Treasury 
Bills issue on July 1, 2020,in multiples of Afl. 
1 , 000 , 000 . 

Amount: Afl. 25,000,000.00 

Maturity: 3months 

Redemption date: October 1, 2020 

Participating in the upcoming GOA Treasury Bills 
issue is only allowed through the intermediation of a 
local commercial bank. Subscription forms must be 
submitted to the CBA on Monday, June 29, 2020 at 
the latest 12:00 hours (cutoff time). 

Aruba, June 24, 2020 
Centrale Bank van Aruba 

Minister Dangui Oduber: 

Gobierno di Aruba trahando hunto cu Hulanda, 
Curacao y St. Maarten riba e tereno di cuido medico! 



DEN cooperacion cu Gobiemo di Hulanda, 
St Maarten y Curacao ta trahando riba 
un plan structural pa reduci gastonan di 
medisch uitzending. Manera ta conoci e 
gastonan di AZV pa manda pashentnan 
afor pa cuido medico ta core entre 50 pa 
60 miyon florin pa aña. 

E deseo di Gobiemo Hulandes ta p’e 
placa aki keda circula den economianan di 
Reino enbes cu gran parti ta bay Colombia 
y cimcla den economia eynan. 

Cada pais den Reino lo mester indica 
cua t’e pashentnan cu por wordo trata 
localmente y cua t’e specialismonan cu 
cada pais tin. Di e forma aki Aruba lo por 
ricibi pashentnan di Curacao y vice versa. 
Tambe lo busca posibilidad pa busca 
dokternan di afor bin Aruba enbes cu ta 
keda manda patientnan afor cu ta hopi 
mas costoso. 


Banda di esaki lo mester tin acuerdo pa 
compra di remedinan hunto y tambe mihor 
cooperacion entre laboratorionan. 

Tur e esfuersonan aki ta wordo haci pa 
mas placa keda circula den nos propio 
economia. Mas pashent nos trata na 
Aruba, menos hende nos mester manda 
afor y menos e gastonan pa AZV. 

Pa luna AZV ta manda entre 40-50 patient 
afor y a yega e momento pa nos mes inverti 
aki na Aruba mes, busca e ekiponan, busca 
e dokteman y trata nos hendenan aki nan 
mes. 

ImSan ta un bon ehempel con bon servicio 
ta wordo duna y con pashentnan por 
wordo trata aki nan na Aruba mes sin cu 
mester haya tratamento afor. Di e forma 
aki nos kier sigui expande pa nos por baha 
e gastonan tambe. 


Women's Club of Aruba lo honra 
e mihor graduadonan di Aruba 



Women’s Club of Aruba (WCA) ta 
conciente di e tempo dificil cu nos isla 
ta pasando aden dor di COVID-19, 
pero a pesar di esey, nos no kier keda 
sin honra e mihor graduadonan di nos 
pais. 


Diasabra dia 11 di juli, segun reglanan 
di distanciamento social di DVG, 
Comision di Student Awards di WCA 
lo honra e mihor graduado di IPA; 
VWO; HAVO; ISA; MAVO; Colegio 
EPI (4 unit); EPB (3 niveau); SPO; 
Avond HAVO; Avond MAV O; Middag 
MAVO y OAA-Beroepsonderwijs. 

For di basta dia e cartanan cu formulario 
a bay p’e diferente scolnan, pa mas 
pronto posibel manda e resultado di 
e mihor graduado di e prome periodo 
(tijdvak 1) pa nos, p’asina nos por 
sigui cu e preparacionnan necesario. 
Manera nos a menciona den nos 
carta p’e scolnan y riba e formulario, 
tur resultado mester wordo manda 
pa evaluacion via e-mail pa Marva 
Solagnier. 


Dor di e tempo dificil, nos no a manda 
carta pa regalo of donacion na e 
diferente instancianan cu sa coopera 
cu e evento aki. 

Algun negoshi di nan mes a tuma 
contacto cu nos caba pa contribui 
cu regalo/donacion p’e mihor 
graduadonan. 

Si acaso tin instancia of negoshi cu 
ta desea di contribui cu un donacion 
pa nos graduadonan, nan por tuma 
contacto libremente cu presidente 
Milagros Posner na cel: 733-2020. 

WCA ta desea di haci uzo di e 
oportunidad aki pa manda un palabra 
di felicitacion pa tur studiante cu a 
pasa nan examen cu exito! 

Periodo di Covid a siña nos hopi cos 

Skirbi pa Ruthy // Lady Ruth // Vrieswijk-Bergen 



NOS por a lesa un caminda e peticion di 
nos hendenan pa nos tur como localnan, 
cumpra cos, haci compras y bay come 
den nos negoshi, tienda y restaurantnan di 
hendenan local pa sostene nos economia 
interior n’e momentonan keto bay un 
crenchi dificil aki. 

Pero e ora lo ta discriminando un crenchi, 
pasobra, nos isla ta multicultural. Nos 
ta comprende e peticion si, e ta sali 
di curason pa nos sostene nos mesun 
productonan local! Asina! 

Mas mihor splica. 

Y esey nos a purba di haci den fin di siman 
cu a pasa. Nos a bishita “The Market”, 
pakico e nomber mes ta na Ingles nos no 
ta comprende, pero tur cos ta di nos mesun 
dushi tera, cosnan dushi local organico. 
Nos a bin cas cu mousse di mango fresco 
fresco traha, un par di boter di juice di 
tamarijn, un botter cu awa di coco, un 
saco di mini casheu y boter di pica jelly 
di gember y di cranberry. 

Kemen cu nos a cuminsa aporta pa 
sostene nos localnan cu nan productonan 
di fruta y of berdura di aki mes. Pero, ya 
for di algun siman caba, nos ta bay na 
Ayo 9 G pa cumpra berdura y fruta fresco 
importa y tambe batido dushi di papaya 
of di patia. 

Bo ta haña tomati, bacoba, banana, 
siboyo, patia, awakati y mas na bon, pero 
super bon prijs. E lugar aki ta magico. 
“Drive thru fruit store Aruba”. Y riba Dia 
di Tata, nan tanatin na benta dushi plato di 
comcomber stoba cu su pan bati, funchi y 
banana hasa. 

Esta dushi mi grandinan a come e plato 
aki merdia, nan gusta tur cuminda crioyo 
dushi y bon cushina. 



Nos pensamentonan a dual bay bek un 
crenchi den tempo, na luna di maart y 
april ultimo, ora cu tabatin Shelter in 
Place y Toke di Keda pa pueblo di Aruba, 
en conexion cu e Covid-19 Corona virus. 
E silencio cu tabata reina den oranan di 
anochi tempran caba. Famianan sera den 
cas, pero no cu miedo of como castigo 
sino pa motibonan di cuido di salud di 
cada ken. Hopi t’esnan cu a cushina dushi 
hunto, inventa nan mesun recetanan. 

Parehanan jong casa cu a bolbe enamora 
di otro. Cu mas atencion p’e yuinan. 
Tabatin un sorto di orden y disciplina, 
locual tog a cay na bon tera serca hopi, 
pasobra despues por a tende riba caya, cu 
e “magic momentsnan “aki a caba.. 
Otronan rabia, sinti manera cu ta 
nan libertad tabata kitando di nan pa 
motibonan inecesario. 

Awor por lesa riba facebook, aunke nos 
no ta kere tur cos cu nos lesa eyriba, cu 
un of mas dokteman di Europa ta bisa 
cu ta manera un wega di poder ta wordo 
hunga cu e.o. negoshi di remedinan. 

Cu nan no kier pa e malonan cura di 
malesa, pero pa sigi usa remedi. Cu 
autoridadnan kier tapa boca di pueblonan 
pa nan tin mas libertad di dicta y haci. 
Awor tin chaos atrobe riba cayanan, 
aglomeracion di hende y bo ta scucha 
musica duro atrobe sali fo’i den auto. 
Esalci ta solamente un chispa chikito 
chikito di cosnan cu nos ta tende rond di 
nos y of pasa aden. A wordo bisa tambe un 
caminda, cu henter e asunto di tapa boca 
cu mask ta un makakeria di otro mundo. 
Un cos cu nos a gusta di e tempo den 
cas, ta, cu nos dushi y bunita naturaleza 
por a bin bij un crenchi atrobe den tur su 
splendor. 


Pero awor? 

Ya caba tin hendenan cu ta laga beachnan 
tur sushi di boter di cerbes y otro 
sushedad cu nan no kier hiba bek nan cas 
pa tira den dmm di sushi. Of nan a lanta 
asina, of nan no sa mihor, niun hende a 
siña nan pa ta mas limpi cu mas respet pa 
e naturaleza rond di bo, cu tanto nos tin 
mester di dje?. 

Nan no por of no kier siña pa ta un mihor 
hende anto? A wordo bisa cu hopi di e 
muhernan no kier a sali fo’i cas pa haci 
compras pa motibo cu nan no por a usa 
make up pa via di e mask na nan cara, cu 
nan no kier a bisti, pero a haña nan obliga 
tog di sali maske ta un bes pa siman pa 
haci compras. 

Ay, ta cosnan cu nos ta capta aki aya. Nos 
sa si, cu nos no mester tin miedo y stop 
di biba nos bida. Nos tur mester cuida 
si di mes, y evita di ta mucho serca di 
strañonan rond di bo, pero cu amor pa bo 
mesun famia. Bida ta precioso. 

Ta cosnan tabata bay msh msh pura pura, 
lubida di para n’e luznan cora, ora nan 
tabata avisando nos cu nos mester stop di 
constmi edificionan nobo, cu nos mester 
stop di destmi naturaleza. Cu bo famia 
mester di bo na bida awor cu atencion y 
amor. Cu salud no ta wega. 

Cu tur hende di tur raza y religion, rico 
of pober, preto of blanco, gordo of flaco, 
studia of no studia por bira malo di e 
Corona vims. Ta pesey mester sigi laba 
man bon, mester sigi cuida. Nos mundo 
a cambia y of tabata purba di cambia su 
habitantenan pa mihor hende, pero no ta 
tur hende ta scucha e grito di auxilio di 
Mama Tera . Sea un mihor hende. Sea 
honesto y sincero cu bo mes y cu otro. 
No lubida riba Dios, pa Dios no lubida 
riba bo, aunke su amor ta infinito, reza na 
Dios, p’e por scucha bo angustia y of bo 
dolor. No lubida nunca cu Dios ta amor! 
Y corda core bo auto trankil awor cu tur 
auto ta riba caminda atrobe. 

Stop di ansha y core pura pura, bo lo yega, 
mihor lat cu nunca. Sigi crea boso mesun 
momentonan magico. T’esey ta amor! 
Den bon y den malo sin violencia 
domestico ...sin pleita, sin bringa pa co’i 

kens ken tin rason of no.Cu respet pa 

bo mes y pa otro. Love you too! 

Mei-mei di colega y Chefnan a despedi 
di 3 colega na Departamento di Aduana 



DIAHUEBS dia 5 di juni y di- 
abierna dia 12 juni ultimo, De- 
partamento di Aduana tabatin 
un celebracion ameno mei-mei 
di coleganan p’asina despedi di 
3 colega cu ta baha cu pensioen. 
Señores Sixto Vrolijk, Haime Fe- 
liciana y Frank Dijkhoff a baha 
cu pensioen. 

Hunto cu famia y coleganan a 
despedi di nan oficialmente. Di- 
recteur y Chefnan di Departa- 
mento di Aduana a hiba pal- 
abranan di gradicimento pa nan 
añanan di servicio duna na pais 
Aruba mediante e organisacion 
di Departamento di Aduana. 

P’e famia di e pensionado tanto 
e Director y e Chefnan a gradici 
nan pa nan e sosten duna y tem- 
po cu nan a labora pa nan pais. 
Coleganan a duna cada un di nan 
un regalito pa nan keda recorda e 
añanan cu nan a dedica pa sirbi e 
organisacion y pais Aruba. 


Señor Sixto Vrolijk a cuminsa 
labora na Departamento di Adua- 
na dia 1 di november 1976 como 
Hulpkommies der Belastingen, 
durante añanan Sixto a crece y 
eherce diferente funcion. Sixto 
durante su trayectoria na De- 
partamento di Aduana el a traha 
tanto n’e seccion di Aeropuerto y 
na Waf. Tambe Sixto a traha 19 
aña como Speurhondengeleider, 
su delaster funcion cu el a eher- 
ce tabata e seccion “Stad” como 
Vrijmakings ambtenaar. Sixto ta 
baha cu pensioen despues di 44 
aña di servicio na Departamento 
di Aduana. 

Señor Haime Feliciana a cumin- 
sa na Departamento di Aduana 
dia 1 di juni 1977 como Schrijver, 
durante añanan Haime a crece y 
a eherce diferente funcion mane- 
ra Chef Algemene Zaken. Haime 
a wordo promovi y a fungi como 
Staffunctionaris Personeel en Or- 
ganisatie. Haime ta baha cu pen- 
sioen despues di 43 aña di servi- 
cio na Departamento di Aduana. 



Señor Frank Dijkhoff a cuminsa 
na Departamento di Aduana dia 
1 di februari 1984 como Arbeider, 
durante añanan Frank a crece y 
a eherce e funcion di Bode. Frank 
ta baha cu pensioen despues di 36 
aña di servicio na Departamento 
di Aduana. 

Cada uno di nan tabata un per- 
sona importante cu conocimento 
amplio riba diferente tereno den 
nos organisacion. Nan a sirbi nos 
organisacion cu alma, cuerpo, cu- 
rason y tin un experticio amplio 
riba diferente area. 

Coleganan di Departamento di 
Aduana sigur lo haya nan falta. 
Pero pa awor nan lo bay disfruta 
di nan pensioen bon mereci. 

E portanan di Departamento di 
Aduana Aruba lo ta semper habri 
pa tuma conseho di e coleganan 
aki pa cu nan conocimento. 

Motociclista herida despues di 
accidente di trafico na Dakota 







DIAMARS anochi alrededor di 9:45 Polis a wordo in- 
forma di un accidente entre bromer y un auto n’e cru- 
zada di Guyabastraat cu Druivenstraat. Informacion 
adicional tabata cu lo a start un bringamento. 

Na yegada di Polis, nan a topa cu e auto Toyota y e 
bromer benta dilanti dje riba caminda. 

Riba acera e motociclista drumi. Den algun minuut 
ambulance tambe a yega, y mesora Paramediconan a 
baha pa atende cu e motociclista. 

Debi cu tabatin basta hende n’e sitio, mas patruya a 
yega p’asina cos cana trankil. 

Patruya di Trafico a presenta y a cuminsa compila tur 
dato posibel di e accidente. E accidente a sosode mo- 
mento cu e auto a subi e cruzada y posiblemente no a 
mira e bromer na su man robes. 

Mientrastanto Paramediconan a lanta e motociclista 
herida y transporte pa Hospital. 

Rudy Lampe ta sigi demostra 
con terco e ta y no ta di confia 




MAESTRONAN di Prins Bernardschool un biaha 
mas no ta trankil despues di un reunion di dialuna ul- 
timo cu Director interino di Dienst Publieke Scholen 
(DPS). Den e carta di dia 16 juni ricibi for di Minister 
President, a informa nan cu pa aña escolar 2020-2021 
Prins Bernardschool lo keda un scol publico y no lo cay 
bou di SOASA. 

A informa e Director cu pa dia 3 juli nan mester entre- 
ga yabi di e edificio di e scol p’asina SOASA bin tuma 
tur cos over. 


No ta tur scol a haya tur cos riba preto cu blanco y nan 
tambe lo bay puntra kico ta bay para. Tambe nan a 
yama oficina di Minister President y a informa cu nan 
a kere cu asina e carta aki a sali, lo trece trankilidad. 

Pa SIMAR tanto Minister di Enseñansa, Rudy Lampe 
como DPS no ta honrando e carta di Minister President 
Evelyn Wever Croes. E maestronan di Prins Bernard- 
school a bisa cu nan lo sigui cu e lucha y otro maestro- 
nan tambe a bisa cu e scol aki ta uno bon. 


Josephine Albertus, Presidente di Sindicato SIMAR, a 
bisa cu esaki ta un falta di respet p’e maestronan, pa- 
sobra Minister President Evelyn Wever Croes a man- 
da un carta unda nan a haya trankilidad bek. Nan a 
bay busca informacion di kico ta pasando y aki ta unda 
cu SIMAR a papia cu Minister di Enseñansa, Rudy 
Lampe. E Minister a informa nan cu tin fout haci, unda 
cu Minister President a pone cu Prins Bernardschool 
no lo ta un scol publico otro aña. 

Despues di un siman di e carta manda di Minister 
President, no a ricibi niun carta di rectificacion pero a 
tuma contacto cu Director di scol informando cu cosnan 
lo sigui manera tabata den principio. 

Situacion aki ta trece cu ne e pregunta kico lo para cu e 
otro scolnan, si ta bay sigui cu e mesun plan. 


Director Heyliger di Prins Bernardschool no ta di acu- 
erdo pa duna les online, pasobra dor di Covid el a ex- 
perencia kico e ta. Muchanan ta bek na scol, y aunke 
cu nan a haya les online tin di nan no ta compronde tur 
cos. 

E no ta contra digital, pero e docente t’esun cu ta deter- 
mina kico e ta bay haci mirando e mucha. 

“Mi ta bisa tur maestro aworaki si no para awor, sos- 
tene nos, mañan ta bira boso nan,” el a bisa. E digital 
no ta manera nan kier bisa e maestronan cu e mucha 
ta bira mas sabi. E machin ta bay dicta kico e mucha ta 
siña y ta controla e pensamento di mucha. 

Ta biba den un mundo supuestamente democratico 
unda ta sinta cu tur hende y pa bin na acuerdo kico ta 
mihor pa enseñansa. 

Booshi Wever di UPP: 

Escandolanan ta acumulando pero 

Parlamento ta prefera di keda wak den pasado y 
mantene un silencio hermetico pa casonan actual 



UPP a tuma nota cu despues di mas di 30 
luna cu e Gobierno actual ta den funccion, 
ainda cierto Parlamentario cu ta apoya e 
coalicion, keto bay ta keda haci mencion di 
casonan dudoso y hasta di corupcion cu lo a 
tuma lugar durante e Gobierno anterior. 

Esey ta obviamente nan pleno derecho, 
pero kico lo por t’e motibo p’e keda ataka 
e Gobierno anterior, sin cu ta haci nada pa 
investiga e casonan aki, mientras ta neglisha 
pa controla e maneho di e Gobierno actual? 
Kizas kier tapa e corupcionnan di Otmar 
Oduber den e gobernacion actual? 

UPP a yega di trece padilanti caba cu ta hopi 
straño cu e partido di oposicion AVP tambe 
ta hopi keto riba varios tereno cu UPP a yega 
di denuncia. Mas straño ta ora cu e nomber 
di Gigi Helder wordo menciona. 

Ta pasobra ta na Fast e washmachinenan 
ta? UPP como partido desde su fundacion a 
denuncia pa medio di decenas di articulo y 
cartanan actonan di corupcion y politica di 
patronahe den e Gobiemo AVPOR y cu e mesun 
empeño a sigui denuncia iregularidadnan den 
e gobemacion POREDmep. 

Nos mester te hasta a bay LAR pa obtene 
e pruebanan pa incrimina Otmar Oduber. 


Remarcabel t’e silencio hermetico di parti di 
henter Parlamento! 

UPP ta spera cu e caso di Flamingo porfin 
Parlamento lanta for di soño y cuminsa 
realmente haci nan trabou di controla 
TUR Minister. UPP un partido politico sin 
representacion den Parlamento, sigur lo 
sigui controla e Gobierno aki tambe. 

E unico forma pa evita otro desaster 
financiero y mas patronahe politico, ta keda 
alerto y haci control debido di e maneho di 
e Gobiemo actual! Un trabou cu Parlamento 
lamentablemente a bin ta ignora y ta prefera 
di keda funcciona como “cheerleaders”, 
segun Booshi Wever. 

E atakenan di e Parlamentarionan contra 
gobemantenan di e Gobierno anterior tin 
diferente meta. Cos ta cayente p’e Gobierno 
actual. Continuamente tin problema ta 
surgi, cu di un forma of otro mester trata na 
sconde y si no ta posibel tapa. Un stratregia 
cu semper ta yuda ta ataka e contrincante 
politico cu e intencion pa desvia atencion y 
di e forma aki evita di atende casonan dudoso 
y hasta di corupcion cu ta tumando lugar den 
e gobernacion awor. 

Ora cu e strategia pa desvia atencion no ta 
duna resultado, e Parlamentarionan ta cay 
den un silencio hermetico. Tin diferente 
ehempel. 

E prome ta Serlimar. No a scucha ningun 
Parlamentario di coalicion ta exigi splicacion 
di parti di e Minister actual riba e situacion 
cu su persona mes a denuncia. Tampoco 
riba loke Parlamentario Andre Bosman di 
Hulanda a trece dilanti. 

Y mucho menos riba loke mi a denuncia cu 
tur e praebanan, cu nan tambe a haya. 

Otro tema t’e problemanan cu ta rondona 
FASE. 


E Minister publicamente a admiti cu erornan 
a sosode y aki tampoco el a wordo yama 
pa responsabilisa su falta di maneho den 
Parlamento. 

Pakico no a puntra e Minister di Salubridad 
bin splica pakico no por a logra delibera cu 
Hulanda riba e exigencia pa reduci gasto di 
AZV perhudicando e asegurado? Pakico no 
a laga e Minister bin splica den Parlamento 
kico lo por ta otro opcionan cu no ta mishi 
cu e usuarionan? 

Igualmente un silencio hermetico riba e 
procedura di asilo politico di un grapo grandi 
di supuesto refugiado y e miles di hendenan 
aki cu NO ta refugiadonan politico, ta keda 
aki y ta traha clandestinamente y Minister di 
Husticia ta sera wowo p’esaki. Mientras e 
problema cu esnan deteni dor di Guarda Nos 
Costa ta keda aumenta! 

UPP a mustra caba riba e deficit democratico 
cu tin entre Hulanda y Amba y gran 
parti di e culpa ta di nos mesun politico y 
Parlamentario! 

Ta prefera di keda bringa otro y no atende 
cu nan deber pa controla e Gobierno y duna 
un aporte concreto na mehora e situacion 
financiero-economico. 

Ta di spera cu awor cu e caso di Flamingo 
ta tumando lugar, e Parlamento “NOBO” 
wordo sacudi, lanta for di soño y no laga 
sobrevivencia di e coalicion y nan puesto 
den Parlamento prevalece. 

Awor t’e momento husto pa bin cu un 
“zakenkabinet” cu lo bin pone ordo y percura 
pa introduccion di full e scala di leynan cu lo 
garantisa un gobernacion drechi y e leynan 
electoral pa baha e deficit democratico 
existente y fortifica nos autonomia cu Amba 
tin desde nos Status pAparte obteni na 1986, 
segun lider di Partido UPP, Booshi Wever. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 

^ I f A 1 \ 


www.awemainta.com n www.facebook.com/awemainta 583 - i400 á 583"1444 

Amigoe Express 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 



Aruba's #J 

Transport di CEA carga cu 
detenido a haya flat tire 







'jtjMmeii “r&oftte & @nentato*ut 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu dolor na nos curason, 
nos kier anuncia fayecimento di nos ser stima: 



MercellinaT. Bareño-Maduro 

*26-04-1940 - +23-06-2020 
Acto di entiero lo wordo anuncia despues 


Airfora 








Gradicimento y Invitashon 

Den nostristesa, bo a sa di ta cu nos. 

Nos ta yamabodanki pa a compañanos pa hunto nos 
dispidi di nosTata, Esposo, Ruman y Opa. 


Alfredo Stede 

"Freddy" 

Alavesnos kier a invitabo(so) pa ultimo dia di santa 
sacrificio di misa pa nosdefunto. 

Diabierna 26 Juni 2020 

Misa Birgen di Fatima Dakota 

Orario di misa: 

7.PM-8.PM 

Masha danki di Curason, 

FamiaStede-Figaroa 





Ai^ra 

' ÇuftenaC ^oftte fénemati 

ThankYou 

To all who have reached out with thoughts and words of 
kindness, flowers and presence at the funeral of 



Theresa Chieuw-Cheng 

Please know that your care, support and love have all 
been heart opening. Please receive for this our deepest 
gratitude. 


DIAMARS atardi den careda di 4’or, 
transport di CEA ta haya flat-tire na 
Paradera, cu personanan deteni du- 
rante un razia na Piedra Plat. 

Loke a sosode bo no sa mira pasa hopi y 
por ta algo peligroso si tin detenidonan 
peligroso abordo. Un tire patras banda 
drechi a bira flat y no por a sigui su 
ruta pa warda. 

Algun minuut despues un otro trans- 
portwagen a yega y ta para menos di 
un lmeter for di otro, p’asina esnan de- 
teni pasa over pa transportwagen cu si 
ta bon. Di e manera eynan a hiba nan 
Warda di Polis. 

Despues di basta rato e Transportwa- 
gen a move for di Paradera, unda e lo 
mester bay drecha e tire. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona’ 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

“No por soportá mas. ” 

DRAMA NA KAMINDA DEN 
KAYA M0HIKAN0 


Otro kurso di historia i kultura a terminá 



Hulandes oropeonan bibá ta hambrá pa informashon tokante Boneiru, tantu 
notisia komo informashon di historia, kultura i naturalesa. Na momentu ku 
tin kursonan di historia i kultura organisá pa FuHiKubo e sala tayena mesora. 
Djasabra ultimo, despuesdi dossiman intensivo di kurso, otrogrupo di kursista 
di abla hulandes a risibi nan sertifikado. 


KARA BONERIANO 



Maximiliana Winklaar - Soliano ( Chiyana). Ora 
Chiyana a kaba skol e la bai traha na CAMBES. 
Despues di un temporada largu enoa traha mas. 
Despues Chiyana a bai traha na Bonaire Bung- 
slow Habitat. Djei e la bai traha na Hotel Bo- 
naire komo kamarera. Chiyana a sigui despues 
un kurso pa por a okupá e puesto di Supervisor 
di kamareranan. Luego Chiyana a bira Houskee- 
ping Assistent. Despues ku Hotel Bonaire a sera 
, e la stop di traha i tbt tin e tempu ei 24 aña 
laborando na Hotel Bonaire. Hende di ANTRIOL 


Q tempo 



Flexible Manpower 


Op zoek naar werk? 
Tempo Bonaire 
heeft het! 



T 717 3011 

E info@tempobonaire.com 


www.tempocaribbean.com ooo 


Pronóstiko di 
tempu 



Ta parsialmente nublá 
Prinsipalmente awe tin 
chéns pa algun áwaseru. 

I mas lat lo tin neblina. 
E temperatura máksimo 
lo ta aproksimadamente 
32°C, etemperatura mini- 
mo mas o ménos 27°C. E 
bientu ost ta basta fuerte, 
aproksimadamente 5 Bft. 

“No por soportá mas. ” 

DRAMA NA KAMINDA DEN 

KAYA MOHIKANO 


KRALENDIJK - Tin un 
drama na kaminda den 
Kaya Mohikano na Nort di 
Saliña si no tuma medida 
ku un habitante ku ta ter- 
orisá habitantenan di e 
kaya. E dianan aki dos di e 
habitantenan di Kaya Mo- 
hikano a akudi na warda 
di polis pa pidi atenshon 
pa e hómber konsernf. Si 
no tuma medida apropiá e 
situashon ta bai sali mahos 
for di man. 

No ta kos di awor. Ta pa 
basta aña kaba habitan- 


tenan di Kaya Mohikano 
mester soportá kom- 
portashon di e hómber i 
su yu hómber. Aña pasá ya 
kaba a surgi un situashon 
ku a hinka un hómber ha- 
bitante di e kaya aki den 
problema ku hustisia. 

“Nos no por soportá mas. 
Awor sf a bira di mas. Si no 
tuma medida ku e tipo aki i 
su yu hómber ta bai sosodé 
un drama. Morto por bai 
kai”, un di e personanan ku 
a akudf na ofisina di Extra 
ayera tardi a deklará. 


Kiko asina e habitante 
problemátiko di Kaya Mo- 
hikano ta hasi? Un dje ha- 
bitantenan: “E térsio aki ta 
haña bon kada bes di zun- 
dra nos, ofendé nos, bus- 
ka problema sin ku nos a 
hasié nada. Esaki ta sosodé 
ora ku e ta burachi. Ta un 
abusadó grandi e ta.” 

“Poko dia pasá, 2or di 
mardugá, mener ta haña 
gana di tira dónderbos 
spanta tur hende den nos 
kaya. Otro bes e ta kumin- 
sá toka radio duru, molesti- 


ando besiñanan. Asina nos 
por sigui bai. E situashon 
ta insoportabel.” 

E liabitantenan ku a 
akudf na redakshon di Ex- 
tra ayera tardi a bisa ku 
polis ta na altura di e situ- 
ashonnan ku ta presentá 
kada bes den Kaya Mo- 
hikano. Nan no tin kritika 
tampoko riba polis. Punto 
ta ku asina e térsio prob- 
lemátiko sospechá ku be- 
siñanan a óf ta bai yama 
polis, e ta disparsé. 

“Loke nos ke ta pa tuma 


medida severo kontra e 
tipo aki. P’esei tambe nos a 
duna keho i a pidi un komb- 
ersashon ku hefe di polis 
Jossy Rosales, sperando 
ku por tuma medida seve- 
ro i pisá. E kos aki mester 
kaba ‘for once and forever’. 
No por sigui asina”, un dje 
personanan a deklará na 
Extra. 

E hómber en kestion ta 
kana buska problema na 
mas lugá den Nort di Sali- 
ña. Na diferente snékbai e 
ta riba lista pretu. 


Atvertensia pa santu di Sahara 


KRALENDIJK - Sekshon 
di Salubridat Publiko di 
Gobiérnu di Boneiru ta at- 
vertf komunidat boneriano 
pa tene kuenta ku ta spe- 
ra hopi santu di Sahara 
den aire. Esaki por kousa 
moléster di salu pa hopi 
hende. Ta konsehá partiku- 
larmente esnan ku ta sufri 
di asma óf otro kondishon 
médiko di pulmon, pa keda 
paden mas tantu posibel. 


Hasi esaki te ora ku e nubia 
di santu prosedente di desi- 
erto di Sahara pasa. 

Riba imágennan di sa- 
télite por mira ku tin un 
kantidat grandi di e santu 
di Sahara den aire ku a 
drenta den e region di Ka- 
ribe. Un di e konsekuensi- 
anan por ta ku na diferente 
kaminda e por opstakulisá 
e visibilidat normal. Outo- 
mobilistanan i tur otro ku 


ta kore riba kaminda tin ku 
tene kuenta ku visibilidat 
por ta ménos. 

Ta un kustumber ku 
bientu ta karga un kanti- 
dat di e santu di desierto 
di Sahara i ta tres’é nos 
direkshon. Ta dependé di e 
kantidat di santu den aire 
i e direkshon di bientu si e 
moléster ta dura algun ora 
óf algun dia. P’esei Salub- 
ridat Publiko ta konsehá, 



sigur esnan ku tin prob- mon pa keda paden, mien- 
lema di rosa, asma óf otro trastantu e santu di Sahara 
kondishon médiko di pul- ta pasando riba nos isla. 


KONOSÉ DIOS 

Skritura: 1J uan 2:3-6 

"I pa medio di esaki nos sa ku nos a konos'E, 
si nos warda Su manda-mentunan." v.3 (BS) 
Konosementu ta esensial pa establesé relashon- 
nan signifikativo. Tur relashon permanente i sólido, 
mester di kriterionan kla, i bon komprendementu 
di e kondishonnan ku e relashon ta fundá riba dje. 
Den e etapa di adolesensia, Marfa i Berenice a bira 
amiga, nan a studia huntu te yega universidat, tur 
dos a kasa i a forma nan famia, i huntu nan ta- 
bata kompartf tempu i aktividat. E tempu huntu a 
kontribui na un desaroyo di konfiansa i siguridat 
nesesario pa mantené nan amistat. Nan a konosé 
otro su karakteristikanan personal i nan tabata sku- 
cha i apoyá otro! Konsiderando Dios, E ta mustra Su 
mes na un manera kla i defini. El a mustra mundu 
den hopi manera ku E ta Esun ku ta hasi tur kos. Su 
amorta manifestá di hopi manera. E ta garantisá Su 
kompania na esun ku disidi di habri su kurason den 
aktitut di arepentimentu i deboshon. 

Dios siendo Soberano, ta komuniká Su disposishon 
di drenta den bida di un persona. E no ta forsa nin- 
gun hende, E ta yama i ke tin un relashon signifika- 
tivo i di balor eterno, manera nunka promé. 

Mundo i esnan ku ta biba den dje, ta importante 
pa Dios, mas di loke nos por imaginá. A traves di 
Hesukristu e Hustu, Dios ta garantisá nos siguri- 
dat kompletu: alimentá e speransa ku ta trese des- 
kanso i alegria di biba kunÉ i p'E. El a revelá na 
nos a traves di Su Palabra i ta pidi pa nos warda 
Su mandamentunan! Warda e mandamentunan di 
Dios ta guia nos na konosÉ i pa keda kunÉ den un 
relashon interesante i eterno. Bienvenida González, 
Republica Dominicana Aserká Dios i lo bo konosÉ! 

Saká for di: Alimento Pa E Alma, un produk- 
shon di Trans World Radio Bonaire. 

Konklushon di enkuesta di Linkels & Partners 

Nina den Heyer mandatario 

mas popular 


KRALENDIJK - Nina den 
Heyer, e Vote-getter’ di mas 
grandi den e elekshonnan 
di 20 di mart 2019, ta keda 
popular komo mandatario 
tambe. Esei ta resultá for di 
e enkuesta online ku e ofi- 
sina di konsultent Linkels 
& Partners a tene resiente- 
mente. E respondentenan 
a evaluá su prestashonnan 
ku un sifra di rapórt pro- 
medio di 6.9. Es mas, mas 
frekuente a balor’é ku un 
sifra di raport 7. 

Opinion distinto 
Esnan ku a yena e en- 
kuesta, 664 en total, ta 
pensa hopi variá tokante 
e tres aktual diputadonan 
di MPB/UPB. Mas positivo 
nan ta tokante diputado 
Nina den Heyer. E ta komo 
mandatario tambe esun 
di mas popular entre nan, 
meskos ku den e elekshon- 
nan di 2019. Tokante e li- 


der di MPB, Elvis Tjin As- 
joe, e opinionnan ta dividi 
den kasi tres kampo kasi 
igual na kantidat. Tin es- 
nan ku ta positivo tokente 
e diputado aki, un parti ta 
pará neutral i tin esnan ku 
tin un huisio negativo di 
Tjin Asjoe. 

E respondentenan ta mé- 
nos positivo tokante James 
Kroon, ku ta lider alabes di 
e tolda bérdé. Nan ta haña 
ku e ta partikularmente in- 
visibel. 

Modelo 

119 persona a supstan- 
siá mas konkreto kiko nan 
ta pensa di Den Heyer. Mas 
frekuente ta bin dilanti 
komo un banda suak, ku 
e no ta sufisiente firme i 
ta muchu dependiente di 
su kolega Elvis Tjin Asjoe. 
Diferente respondente ta 
kurash’é pa ‘tene su lomba 
stret’. 


Den sentido positivo ta 
menshoná mas frekuente 
ku e ta bin dilanti ku e ta 
duna e impreshon di ta 
outéntiko i sinsero, Hopi a 
mira den Nina un modelo 
ehemplar pa hende muhé 
en general. 

Papia bunita 

Tokante Elvis Tjin Asjoe 
e opinionnan ta diferen- 
siá di otro. Ta evaluá su 
prestashonnan ku un sifra 
di rapórt promedio di 5,6. E 
sifra ku mas a dun’é ta 6. 

128 persona a duna 
un opinion mas detayá di 
Tjin Asjoe. Nan ta bisa ku 
Tjin Asjoe ta mas okupá 
ku relashon publiko, ku e 
ta ‘papia bunita, pero ta 
aktua diferente’ i ta sku- 
cha muchu di Hulanda i/óf 
votadónan hulandes riba e 
isla. Ta eksisti un miedu 
ku e ta wak Aruba muchu i 
ku den sekreto e lo kier tur- 


Boneiru ta yuda manda 
rakét espasio 


KRALENDIJK- Mei ul- 
timo Spacex a lansa su pro- 
mé rakét ku dos astronout 
na bordo pa nan stashon 
espasial. Un kompania di 
kua su doñonan ta sui- 
dadanonan residensiá riba 
nos isla a duna gran kon- 
tribushon pa traha e rakét. 
Esaki ‘The Bonaire Report- 
er’ ta informá. 


Un rakét mester ta trahá 
di material ku no tin masha 
peso, ya asina e motornan 
por pusha e raket pafó di 
atmósfera di mundu. Ti- 
tanium ta e komponente 
prinsipal di kua e raket ta 
trahá. Titanium ta un met- 
al hopi fuerte ku por resisti 
temperaturanan haltu, i e 
ta 7 bia mas fofo ku heru. 


Mester atendé si ku ma- 
sha koutela ora ta las ti- 
tanium komo ku nitrógeno 
i tambe oksigeno por de- 
bilitá e skarnirnan. E kom- 
pania di kua su gerensia ta 
di residente boneriano (ku 
a pidi pa no menshoná nan 
nómber) ta produsi produk- 
tonan pa kubri metal tant- 
en ku ta las esaki. 




ismo di masa pa Boneiru. 
Otro ta usa e palabra ‘fake’ 
ora ta trata di Tjin Asjoe. 

Den sentido positivo ta 
yam’é un trahadó duru i ku 
e ta tene tur kos bou di kon- 
trol, óf ta sóru pa stabilidat 
den gobernashon di e isla 

Ménos kontenido 
Diputado i lider di UPB, 
James Kroon, ta skor mas 
abou di tur. Nan ta dun’é un 
sifra di rapórt promedio di 
4,7. E sifra ku a dun’é mas 
frekuente ta un 5. 

114 respondente a duna 
nan opinion mas detayá di 
Kroon. Nan ta haña Kroon 


e diputado ku ménos kono- 
sementu di kontenido, ku e 
tin un pasado dudoso i ku 
e ta masha tiki visibel. Tin 
relativamente hopi remarke 
tokante ku e lo ta buska in- 
teres propio. Nan ta mir’é 
komo esun ku ta ménos in- 
tegro di e trio di diputado. 

Den sentido positivo 
ta menshoná ku Kroon ta 
‘hómber di pueblo’, ku sa 
kiko ta biba bou di e siu- 
dadanonan i ku e ta leal na 
e tim ku e ta traha kuné. Al- 
gun ta bisa ku den e koalis- 
hon aktual i ta mas fuerte 
ku den pasado. 


Camps Futé ta bék pa 
nos muchanan 


KRALENDIJK— Pa di 
dos aña konsekutivo 'Les 
Camps Futés', un kampa- 
mentu ku un durashon di 
seis siman, lo ta aktivo na 
Boneiru. E kampamentu 
ta kuminsá dia 6 di yuli i 
lo terminá 14 di ougustus. 
Asina e korant bi-mensual 
‘The Bonaire Reporter’ ta 
informá. 

Les Champs Futés su 
meta ta pa muchanan siña 
konosé otro mucha/hende i 
yuda den desaroyo di nan 
outo-estima i tambe abili- 
datnan sosial. Tur siman lo 
tin presentashon pa mayor- 
nan i famia, kaminda por 


mira kon e muchanan ta 
desaroyá. 

For di 2013 Les Camps 
Futés tin mas di 11 lokali- 
dat rónt Canada i desde aña 
pasá tambe na Boneiru. 
Mayornan por bishitá e pá- 
gina di facebook pa potrét i 
mas informashon. 

Por inskribi pa 1 siman 
so óf pa tur 6 siman. Gas- 
tunan pa e kampamentu 
ta $120 pa siman. E kam- 
pamentu ta kuminsá 7or di 
mainta i ta terminá 17:00 
di atardi. U muchanan ta 
risibi lunch.kos di bebe i 
tambe un pasaboka. 
















Djarason 24 Yiini 2020 |yi' tEHIHHll. 

Herbert Domacassé su periodo ta vense 


Glenn Thodé miembro di Komishon 

supervishon finansiero 


KRALENDIJK - Riba 
proposishon di e entidatnan 
publiko Boneiru, Sint Eu- 
statius i Saba, Konseho di 
Minister di Reino, djabiérne 
19 di yiini, a nombra dr. 
Glenn A.E.Thodé komo 
miembro di e Kolegio su- 
pervishon finansiero (Cft) 
entrante 1 di ytili 2020. 
E ta sigui Herbert Doma- 
cassé, kende su periodo ta 
vense 1 di yiili 2020. 

SGB 

Glenn Thodé a yega di 
ehersé diferente funshon 
na Boneiru i Aruba. For di 
aña 2012 e ta rector di Uni- 
versidat di Aruba .Promé ku 
esei e tabata Gezaghebber 


di Bonaire di 2008 te 2011, 
e promé añanan di Terito- 
rio Insular di Boneiru i for 
di oktober 2010 di Entidat 
Publiko Boneiru. 

Na komienso di su kare- 
ra - di 1992 te 1998 - Thodé 
tabata aktivo komo instruk- 
tor di software i atminis- 
tradó di sistema. Despues 
di su estudio di lei el a 
kontinuá su karera durante 
di mas ku dies aña den e 
mundu akadémiko, den kua 
e tabata traha na Universi- 
dat di Aruba i Rijksuniver- 
siteit Groningen.entre otro 
komo dosente, kolaboradó 
sientifiko (prinsipal) i rec- 
tor interino. Na 2006 el a 
doktorá na Rijksuniversi- 



teit Groningen. 

Riba un término korto 
Glenn Thodé lo bira miem- 
bro di direktiva di Sticht- 
ing Scholengemeenschap 
Bonaire. Entrante e aña aki 


e ta presidente di Stichting 
Nature Trust i for di 2017 
e ta presidente di Konseho 
Elektoral di Aruba. Banda 
di esaki, for di 2014 e ta 
dirigi e Komishon di Su- 
pervishon di Protekshon di 
Dato Personal di BES den e 
funshon di presidente. 

Otrofunshonnan 
Anteriormente el a yega 
di okupá vários otro fun- 
shon sosial. El a yega di ta 
presidente di Hunta di Su- 
pervishon di Fundashon di 
Fondo di Penshon General 
di Aruba i presidente di e 
Komishon di Guia di Evalu- 
ashon di e Leinan di Kon- 


senso di Reino di Hustisia 
i di e Komishon di Konseho 
SGB pa asesorá Sekretario 
di Estado i Minister di Ense- 
ñansa, Kultura i Siensia. 
Tambe e tabata miembro di 
e Komishon di Evaluashon 
di Struktura Estatal di Hu- 
landa Karibense (Komishon 
Spies). 

Presidente di Cft, prof. dr. 
Raymond Gradus ta gradisi 
Herbert Domacassé pa e 
kolaborashon plasentero i 
su dedikashon pa supervis- 
hon finansiero di e islanan 
di Hulanda Karibense. Di 
mes forma Gradus ta spera 
di bai traha bon ku Glenn 
Thodé tambe. 


Diputado Elvis Tjin Asjoe a duna instrukshon na BIA 


Embolbi tur kompania di 
‘groundhandling’ 


KRALENDIJK - Diputa- 
do Elvis Tjin Asjoe a duna 
instrukshon bon kla na 
gerensia di BIA (Bonaire 
International Airport) pa 
embolbi tambe e kompania 
PAS, ku ta hasi trabou di 
‘groundhandling’ na Aero- 
puerto Flamingo, den e 
proseso pa yega na un op- 
erashon nobo den e sektor 
di kompanianan ku ta at- 
endé avionnan na tera riba 
plataforma di Aeropuerto 
Flamingo. 

Manera Extra a informá 
kaba, tin un diskushon for- 
mal a surgi na Aeropuerto 
Flamingo relashoná kon 
BIA (Bonaire International 
Airport) ke bai sigui den 
‘normal nobo’ ku asuntu 
di ‘groundhandling’. BIA 
tabata fórsando gobiérnu 
di Boneiru, akshonista, pa 
hinka un montante sup- 
stansial den e kompa- 
nia BAS, e kompania di 
‘groundhandling’ mas bieu 
di Boneiru, atendiendo e 
avionnan di KLM. BIA hun- 
tu ku BAS i AHS ke yega 
na kontinuashon di e oper- 


ashon di ‘groundhandling’ 
na Aeropuerto Flamingo. 

Jos Hillen, direktor 
di BIA, den un karta pa 
diputado Elvis Tjin Asjoe a 
mustra riba e urgensia pa 
yega na kontinuashon di 
loke nan ta yama ‘ground- 
handling’ di avionnan ku 
ta kustumbrá di bula for di 
eksterior pa Boneiru. Entre 
otro KLM, pa kua kompania 
BAS ta hasi ‘groundhan- 
dling’ na Aeropuerto Fla- 
mingo. 

Hillen a splika diputado 
Tjin Asjoe ku BIA ke rea- 
nudá servisio di ‘ground- 
handling’ huntu ku BAS 
(Larry Gerharts) i AHS 
(Dudley Lourens). Niun ka- 
minda Hillen a menshoná e 
kompania PAS di Jasintho 
Cicilia. PAS ta atendé entre 
otro TUI i Aruba Airlines. 
No tin un splikashon pak- 
iko ta ekskluf PAS. 

Mientrastantu diputado 
Elvis Tjin-Asjoe a konfirmá 
na Extra ku el a interveni 
den e polémika aki i a mus- 
tra BIA ku nan mester pa- 
pia ku tur tres kompania di 


ku ta atendé avion na aero- 
puerto. No por eksklui PAS. 
Ta huntu nan a pasa e krf- 
sis di korona i awor huntu 


nan mester sigui. 

Mientrastantu por kom- 
prondé ku BIA a sigui in- 
strukshon di Tjin Asjoe, 


pero un dje kompanianan a 
duna di konosé ku e no ke 
sigui. 


Atenshon pa Parke Tului 



Riba e página diJacebook ‘DurJte vragen’ tabatin basta diskushon e dianan aki 
tokante e situashon di Parke Tului na Playa Pabou. Atrobe por nota aparatonan di 
wega kibrá. Hende ta kometé destrukshon. Tristu ta ku no ta mucha, sino hende 
grandi tambe ku ta kometé destrukshon. Fotonan ta duna un bista di e situashon. 

Diputado Tjin Asjoe: “Atendé hende ku réspét. ” 



Kisas un lOaña pasá asina m'a 
mira Vicente Kelly, kende a fayesé 
den fin di siman na Aruba, pa ulti- 
mo biaha. Esaki tabata na San Pe- 
dro Paviljoen, instituto di kuido pa 
hende grandi. Mi ta kórda ku huntu 
ku Ivan nos a bai graba un entrev- 
ista ku Yeya Winklaar-Domacassé, 
un señora di Boneiru di edat hopi 
haltu kaba, kende a fayesé un par 
di aña pasá. Na entrada di San 
Pedro Paviljoen nos a topa ku un 
hómber ku tabata kanta e kantika 
‘Chin’. Un enfermera a bisa nos ku 
tabata Vicente Kelly. Lástima ku e 
no tabata den kondishon mas ku 
nos por a entrevist’é. Despues di 
tempu a trasladá Vicente pa Huize 
Maristella, kaminda el a fayesé. 

2|0|o|C 

E dianan aki nos ta trahando 
riba un dokumental tokante buriku 
den historia di Boneiru. Pa realisá 
esaki, huntu ku kamarógrafo di 
FuHiKuBo Anneke Jansen, mi ta 
bishitandofordi siman pasá hende 
grandinan ku por papia di buriku. 
Entre otro e importansia ku buriku 
tabatin den pasado na Boneiru. E 
hende grandinan entrevistá te ai- 
nda ta totalmente kontra plannan 
pa eliminá buriku for di e paisahe 
boneriano. Buriku a hunga un ról 
importante den historia di Boneiru. 

Papiando di dokumental, mi 
tin gana di pasa e konosementu 
di trahamentu di dokumental over 
pa hende hóben i nobo. E ta parse 
diflsil, pero tóg por siña esaki 
basta fásil, segun un konsepto ku 
m’a pensa. Nos a logra forma un 
grupo tambe un par di aña pasá, 
ku a traha dokumentalnan di San 
Juan/San Pedro, Maskarada, Bari i 
Kuranderia. Mi a duna instrukshon 
i e grupo aki mes a hasi e trabou, 
for di investigashon, grabashon te 
montahe. Si tin interes mi por hasié 
pa mas hende. Ku yudansa di 
UNESCO, den kuadro di ICH, por a 
kubri e gastunan. Un kursista awor 
si lo mester paga (FuHiKuBo). 

^|0|o|C 

E persona serka ken m’a siña 
traha dokumental ta Anthony Doug- 
las. Mi maestro. Anthony Douglas 
ta un sineasta studiá na Hulanda. 
Esun otro ta Gilbert Libier, kende 
a fayesé. Anthony fuerte ainda. Al- 
gun dia pasá m’a yam’é na telefon 
pa kombersá un ratu. Nos a traha 
huntu riba un dokumental grandi, 
ku Frank Martinus-Arion, Will John- 
son ku mi. Lástima ku debi na falta 
di fondo nunka por a editá e doku- 
mental aki (Antiya). 

Stóp ku maneho di drópkek! 


KRALENDIJK -- Diputado 
Elvis Tjin Asjoe ta boga pa 
un otro forma pa atendé ku 
hende, spesialmente ámte- 
narnan haltu i funshonario 
di kompanianan di gobiér- 
nu. E mandatario ta boga 
pa atendé e ámtenar i fun- 
shonarionan aki ku réspét i 
dignidat, na lugá di hiba un 
maneho di drópkek. 

Tjin-Asjoe a papia riba 
e asuntu aki relashoná ku 
e kaso di Reginald (Yon- 
chi) Dortalina, direktor di 
BonLab. Ben Oleana, eks- 
direktor interino di Bonaire 
Holding (BHM), a disidi pa 
skors Dortalina komo di- 
rektor di BonLab. Desde e 
dia ei Dortalina ta na kas. 
Parse ku e no ta riba sus- 
penshon mas, sino ku fak- 
ansi obligatorio. 

Tjin Asjoe a bisa: “Nos 


a komprondé ku BHM a 
kuminsá ku hasimentu di 
investigashon na algun 
kompania di gobiérnu. Nos 
gobiérnu no tin problema 
pa hasi investigashon. Al 
konrario. Pasobra enbérdat 
aki i aya bo ta haña in- 
formashon tokante sierto 
kosnan ku a óf ta sosodé 
den sierto kompania. Por 
ehémpel mi tambe tabata 
tende aki i aya ku a hasi 
invershonnan iresponsa- 
bel den Telbo. Nos a pidi 
tambe Telbo i mas kompa- 
nia di gobiérnu pa duna 
nos, komo akshonista, un 
presentashon, pa asina nos 
haña un bista kon kosnan 
ta kana.” 

Segun Tjin Asjoe, pa 
loke ta trata BonLab, ku ta 
kai bou di maneho di BHM, 


e direktor interino a haña 
nesesario pa tuma medida 
kontra e direktor. “Hunta 
di komisario a tuma desis- 
hon pa suspendé e direktor 
di Bonlab. El a keda kuater 
luna riba suspenshon, pa 
despues tende ku e ta ku 
fakansi obligatorio. Pakiko 
mester a dura kuater luna 
pa haña klaridat den e 
asuntu aki?” 

Tjin Asjoe a bisa ku 
e gobiérnu aktual no ta 
skohe pa kaminda di prob- 
lema. “Nos ke pa kos kaba 
bon. Nos no ta hunga bala 
pa duna drópkek. Mester 
atendé ku hende ku kou- 
tela. Si no hasié, bo por 
haña bo den korte i ta pidi 
dispensa . Nos a bisa BHM 
ku si ke skórs direktor óf 
funshonario di kompania 


di gobiérnu, atendé esaki 
ku koutela.” 

Komo ehémpel diputado 
Tjin Asjoe a mustra kon 
nan a atendé algun situ- 
ashon ku réspét, sin pleitu. 
Por ehémpel sekretario di 
OLB Nery Gonzalez, griffi- 
er Willem Cecilia, hefe di 
Sekshon di Finansa Dudley 
Wedervoort. 

Tjin Asjoe: “Si no hasié, 
bo ta krea disturbio. Mester 
laga hende den nan réspét 
i i atendé ku koutela. Si no 
hasié, ta krea instabilidat i 
intrankilidat, loke no ta na 
interes di ningun hende. 
Mester atendé hende na 
manera digno i no ku dróp- 
kek. Mester tene kuenta ku 
derecho di funshonarionan 
den gobiérnu i den kompa- 
nianan di gobiérnu.” 


ZVK no ta paga mas pa kuido 

Mariadal ta hiba ZVK 


KRALENDIJK - Fun- 
dashon Mariadal (FM) ta 
bai korte ku Ofisina di Se- 
guro di Kuido (ZVK BES). 
E motibu ta ku ZVK, ku ta 
kumpradó di kuido for di 
e fundashon suministradó 
di kuido, for di yuni no ta 
pagando mas pa e kuido ku 
ta duna riba su enkargo. 
Esaki ta poné den un karta 
ku e Hunta di Direktiva di 
e fundashon a manda pa 
tur empleado. Den e karta 
aki, Mariadal ta bisa di ta 
konsiderá esaki un primisia 
lamentabel den e relashon 
di mas di 10 aña ku tin en- 
tre Fundashon Mariadal i 
ZVK BES. E huisio sumario 
ta planiá pa tuma lugá riba 
djárason 1 di yuli 2020. 

ZVK no ta kumpli 
Segun Hunta di Direk- 
tiva, FM a hasi diferente in- 
tento pa yega un solushon 
realistiko den e asuntu akf. 
Esaki sinembargo no ta du- 
nando e resultado deseá. 
Esaki ta krea un dilema pa 
e fundashon di kuido, doño 
di e uniko hóspital na Bo- 
neiru: esta si tin ku sigui 
hasi intento pa yega na un 
solushon ku e partidonan, 
ZVK BES i e ministerio hu- 
landes di Salubridat, Biene- 
star i Deporte (VWS’) ku no 


ta kooperá, óf pone e kaso 
akf den man di un outo- 
ridat imparsial ku ta un 
hues. Aparentemente FM a 
tuma su desishon i a skohe 
pa e ultimo opshon. 

Despues di a konsultá 
den propio seno i tambe 
ku su propio abogado, FM 
a disidi ku e mihó opshon 
ta pa presentá e kaso di- 
lanti hues. Ta hasi esaki pa 
salbaguardiá bienestar di e 
fundashon i su trahadónan, 
i tambe di pashént-, ha- 
bitante-, kliente- i otro 
siudadanonan di e islanan 
BES. Di otro banda e fun- 
dashon no kier stroba e re- 
lashon di kooperashon ku 
ZVK BES, un koperashon 
ku por ta orguyoso di dje. 

Huisio sumario 

ZVK i VWS den un un 
huisio sumario lo mester 
bai duna kuenta i rason 
den Korte den Promé In- 
stansia di Boneiru, Sint Eu- 
statius i Saba, dikon no ta 
kumpli ku pago pa e kuido 
ku Fundashon Mariadal a 
duna kaba i lo tin ku duna 
ainda na aseguradonan di 
e ZVK na Boneiru. Tambe 
nan lo mester splika hues 
dikon nan no ta kumplien- 
do ku nan obligashonnan 
en espera di un kontrato di 


kuido nobo ku ZVK BES. 

Un otro aspekto ku a 
hunga un papel e desishon 
pa bai korte, ta e echo ku 
ainda mundu i Boneiru ta 
den e gara di e pandemia di 
Covid-19. Esaki no ta e mo- 
mentu, asina FM ta opiná, 
pa keda sin e sénnan ku 
e tin derechi riba dje. Ai- 
nda prevenshon i kombati- 
mentu di Covid-19 ta rekeri 
hopi atenshon i invershon- 
nan kuantioso, ku ántes 
no tabata nesesario. E po- 
blashonnan di e islanan 
BES mester por sigui konta 
kompletamente riba e fun- 
dashon di kuido di Boneiru. 

Posishon di AFBW 

E Hunta di Direktiva di 
FM ta enfatisá ku e situ- 
ashon aktual no por tin 
konsekuensianan desfabo- 
rabel pa e kuido ku Fun- 


dilanti 

dashon Mariadal ta ofresé. 
FM pa e motibu ta hasi un 
apelashon riba tur kolab- 
oradó pa sigui hasi mák- 
simo esfuerso pa duna kui- 
do di kalidat haltu na tur 
pashént, kliente i habitante 
di Boneiru, i alabes Saba i 
Sint Eustatius ku tambe ta 
hasi uso di nos hospital. 

Extra a tuma kontakto 
ku presidente Cherel Kwi- 
dama di AFBW, ku ta e 
sindikato ku ta representá 
trahadónan di Mariadal. 
Segun Kwidama, e sindi- 
kato no kier kana dilanti 
den e asuntu aki i ta asumi 
un posishon di vigilá e de- 
saroyo di aserka. Segun 
Kwidama, den e kaso akf e 
mihó kaminda pa sa e bér- 
dat ta den korte. Un kos si, 
e situashon no mag afektá 
posishon i derechi di tra- 
hadónan. 

Dé ta traspasá konosementu di traha kukui 


Na kabuya bieu ta konopá nobo 


Mi no sa dikon, pero mi 
tabatin e pensamentu ku 
kukui ta algu di kome. Un 
algu manera mankaron, 
pero plat. Grandi tabata 
mi sorpresa di konstatá ku 
kukui ta un bibida. Boi An- 
toin den su afan pa reskatá 
historia i kustumbernan di 
ántes tabatin un sita ku 
Adelfa Sint Jago, mihó ko- 
nosi komo Dé. M’a haña 
‘great’ ku el a invitá mi pa 
bai Rincon serka Dé pa mi 
siña i wak kiko ta kukui. 

Dé a risibi nos kontentu, 
pero mesora e di ku Bói: 


“Ta tantu hende asin’aki 
bo a bin kuné?” Mi mester 
a hari den chiki. Dé kier a 
men “m’a kere ta kukui nos 
ta bai traha” i awor Bói ta 
bin ku yen hende mas su 
tras. 

Bói a splika Dé ku ta eki- 
po di grabashon a bin kuné. 
Mesora Dé a pasa man kue 
su wea, basha (loke na mi 
pareser, pasobra e no a midi 
nada) mitar saku di suku i 
awa. Drei esaki i pon’é riba 
kandela. ‘Aworaki e ta bai 
tarda, pasobra e mester kue 
punta,” Dé ta splika. 




• Na 1888 a nase Gerrit T. Rietveld, un arki- 
tekto hulandes ku a diseñd e konosido 'Sons- 
beek Pavilioen’. Rietveld ta krea e obra pa e 
eksposishon internashonal di imdhen den aire 
liber na Arnhem, Hulanda. Su kreashon ta hala 
atenshon internashonal. 


• William Penney ta nase na aña 1909. Pen- 
ney ta e sientifiko natural ku a krea e promé 
bóm atómiko britdniko. 


• E merikano Victor Francis Hess ta nase 
na 1883. Hess tambe ta otro sientifiko natural 
mas kende a deskubri radiashon kósmiko. Na 
1936 Hess ta risibi premio Nobel ku e ta komparti 
ku Carl David Anderson, kende tambe tabata 
versd den e materia ku tin di haber ku kosmo. 


• Dia nashonal di Pralines; amantenan di 
chukulati tin un bon eskus awe pa bai buska nan 
delisia pa saborid riba e dia spesial aki. E deli- 
sia di chukulati aki ta trahd huntu ku nechi, sea 
hinté óf na pida. Rónt mundu mangel i chukulati 
ta trahd di pralines na diferente manera. Prailin 
Belga; ta konsisti di un kaska di chukulati duru 
ku un reyeno mas sóft, tin bia hasta likido. Prailin 
Franses; un kombinashon di almendra i suku kara- 
melisd. I por ultimo praline merikano; ta kontene 
lechi of krema di lechi i un imitashon di ‘fudge’. E 
promé pralines tabata konsistf di almendra hinté 
ku tabata kubri ku suku karamelisd. E puiru ku ta 
bini di almendra kubri ku suku mula tin e nomber 
di pralin. E ingrediente aki por hañ’é hopi den 
entre otro bolo i tambe eiskrim. Na momentu ku 
meskla e puiru aki ku chukulati e ta bira praliné 
na Franses 


Pa: Velli Gijsbertha 

Tanten e wea ta na kan- 
dela Dé ta bin sinta pafó 
huntu ku mi i sobrá di es- 
nan ku t’ei. I Dé ta kuminsá 
konta di su bida i su aven- 
turanan. Un kos mi por 
bisa boso, mi por a keda or- 
anan serka dje i skucha su 
kosnan. M’a hari mi barika 
yen. I asina mes ma bin 
komprondé ku ta masha 
kos mes Dé tin pa konta i 
ku mi mester bin pasa sigur 
dos tres dia kompletu serka 
dje pa mi tende kuantu kos 
el a pasa den. 

Celia Cruz 

Laga mi djis sita un di e 
aventuranan ku Dé a konta. 
Ta kaminda el a bai imitá e 
famoso kantante Celia Cruz 
den un show na Kórsou. 

Dé ta konta: “M’a bai 
partisipá na un show pa 
imitá Celia Cruz. Banda di 
e treinmentu mi mester a 
bisti mané Celia tambe. Ata 
mi ta buska sapatu di blóki. 
M’a haña un fia i a hinka 
paña den dje pa e por a sirbi 
mi. Banda di esei m’a kose 
un atras falsu tambe pa mi 
bisti. M’a pasa henter si- 
man ta buska kasét di Ce- 
lia Cruz. M’a trein te m’a 
kere mi kurason ta para. 
M’a trein aki den, tembla, 
bai ariba bin abou, bira di 
banda tur sort’i manera.” 

‘Awor, mi no por haña 
un peluka. Mi a puntra mi 
besiña Filomena si e no tin 
un peluka fia mi. E di ku mi 


e no tin, pero Gacha a muri 
bai laga un peluka. Ma e 
no sa unda e ta. Mi di kuné 
bai puntra mama unda e ta 
p’e trese pa mi. Filomena a 
haña e peluka i tres’é pa mi. 
M’a laba peluka bon labá, 
kaba pas e na mi kabes. Mi 
tabata kla pa show.” 

Dia di show 
Adelfa a sigui konta: 
“Dia di show nan a yama 
mi: Awó nos ta presentá 


Celia Cruz!’ Kushé (George 
Kultura) a kue su kabes 
hinka bou di mesa. Mi di, 
ma bon, no ta bo mester 
duna punto? Saka bo kabes 
fo’i ei bou. Kon bo ta hasi 
mira mi? Carmen a hari 
te kai for di stul. Mi no ta 
kórda si ta pa ken m’a bai 
partisipá, esta si ta pa Co- 
cari óf ta grupo di 60+. M’a 
balia sagudi kurpa, yen 
miedu pa mi atras falsu no 
kita kai, ni e sapatu laga mi 

na kaya. Mira’ki, hendenan 
á grita pa mi. Yen di kos 
m’a gana e dia ei.” 

Tanten Dé ta konta su 
aventuranan, riba stof ai- 
nda e suku ku awa ta kush- 
iná. Tin algun bisiña ta 
yud’é tira un bista riba e 
suku pa e no kima. Despues 
di un bon ratu ku e suku a 
kue punta Dé ta bin pafó ku 
e wea pa e fria. 

“E mester fria promé ku 
sigui”, Dé ta splika. Mesora 
den mi kuriosidat mi a pun- 
tra Dé ta kiko tur ta uza pa 
traha kukui. “Bo mester di 
anis, rom, esensia di vania 
i almendra i tambe koló di 
kuminda.” 

Mesora ta sigui mi otro 
pregunta; ku si ta róm 


blanku so por uza i Dé ta 
konfirmá mi esaki. No ta 
muchu kla p’e tampoko 
dikon no por uza rom ma- 
ron, pero kisas e tin di 
haber ku e koló of smak. 
Ami ta pensa. 

Kukui 

Dé ta reparti e meskla di 
suku ku awa den tres kóm- 
chi. E ta habri e bóternan di 
anis i róm i ta basha esaki- 
nan den e tres kómchinan. 
Dé ta estilo di ántes, nada 
di midi, na bista e ta basha 
tur kos. A ni ku m’a puntr’é 
masoménos e no por a bisa 
mi. Pues mi ta konklui ku 
ta ora purb’é ta sa kiko e 
falta. Asin’ei Dé ta basha 
tur e sobrá. 


Ingredientenan: e 

ekstraktonan, anis i tambe 
rom. E ta drei esakinan i 
un pa un e ta purba for di 
e komchinan. Un di nan no 
ta na su smak. “Esaki no 
ta kla, e mester bai kande- 
la bék.” I e ta bira bai den 
kushina bék pa pone esaki 
na kandela. 

Entretantu esnan ku si 
ta kla, Dé ta basha nan den 
bóter. Bóter di róm plat, pa 
ser eksakto. Kukui ta un 
bebida ku ta sirbi i traha na 
okashon spesial. Pues no 
ta un kos di tur dia. Kukui 
por keda bon, basta ward’é 
manera mester ta, esta den 
frishidér. 

Nos a haña kukui pa bai 
kuné i a laga Dé ku sobrá. 
“Esakinan mes ta bon”, Bói 
a bis’é. Lástimamente nos 
mester a tuma despedida, 
komo ku Bói mester a duna 
kurso. Mi a yama Dé danki 
pa tur kos i mi a bis’é ku mi 
ta spera pronto di mir’é. 

Den outo Bói ta bisa 
mi ku e ta bai laga mi ku 
Anneke bin hasi un par di 
grabashon ku Dé, pasobra 
ta masha kos di konta mes 
e tin. Ku un smail riba mi 
kara mi a kontest’é ku lo 




mi hasié ku plaser. Mané e bieu ta konopá nobo’. 
dicho ta bisa: ‘Na kabuya 



INVITASHON 

Famia di e defuntu 

Salvador ‘Tito’ Thielman 

kier a invitá tur famia, amigu- i 
konosinan na un santu sakrifisio 
di misa na okashon di 2 luna di 
fayesimentu di nan ser stimá ku ta 
tuma lugá djasabra 27 yiini pa 7.30 
anochi na misa di Coromoto na Antriol. 

Aseptá esaki komo un invitashon personal. 

BuáJjt tempu bteu 



Pista di Aeropuerto Flamingo den promé mitar di dékada setenta. (Kolekshon difoto 
Herbert Cesilia - FuHiKuBo) 


Programanan di Bonaire.tv 

Telbo kanal 70 

Flamingo 

TV kanal 23 

Djarason 24 Yiini 

12:00 Herensia: 

18:00 Herensia: 

Glenn Albertina Parti 1 

Eric Henriquez Parti 2 

13:00 Aki Boneiru: 

19:00 BAPA: 

Kerki Carla Hay i 

Albertson Dorothea i 

Barbara Schrier 

Winfred Dania 'Doku’ 

14:00 Herensia: 

20:00 Herensia: 

Hiacinta 'Hyacintha' 

Aletta Alexander 

Maria 'Chinta' Mercelina 

21:00 Aki Korsou: 

15:00 BAPA: 

Hugh Lopes 

Irmgard Frans 

22:00 Herensia: 

16:00 Herensia: 

Marshe Magazina di Rei 

80 aña Lelia Nicolaas 

2017 

17:00 Aki Statia: 

23:00 BAPA: 

Gershwin Lopes Parti 2 

Aimed Ayubi 

^Bonajrei. 

Tur mérdia 12’or ta kuminsá un pro- 

gramashon nobo di 4 ora. 

E programashon aki ta ripiti' pa 24:00. 


IMONCHI & TONCHI 

/ 

Tonchi, kórda wak bon ora ku bo 
bai Van den Tweel. E bóter pone 
riba mesa na entrada no ta 'hand 

sanitizer'. 

V 

Awél si! Ata Boris a kere ta 
’hand sanitizer' i a limpia man 
ku e likido aki ku mester usa pa 
^ limpia man di garoshi kuné. ^ 

\U \ 

f AA) 



Hendenan di 
Boneiru 


ELISA 


ElisaNicaciaAbra- 
hams-St. Jago a nase 
dia 10 di yaniiari 
1909.Epersonaaki 
tabata esposa di e 
konosido Jan 
Hendrik (Yenko) 
Abrahams. Nan 
tabata biba dcn e 
área di Sem di 
Chawawa. 

Elisa mes no tabata 
hende di Antriol, sino 
di Tera Kórá. Den e bario aki tambe tradishonalmente 
sa tin famia St. Jago bibá. 

For di e pareha Jan Hendrik i Eliza a nase solamente 
dos yu: Simon Otilio dia 5 di yanuari 1934 i Jose dia 
19 di mart 1936.£ultimoaki tabatakonosikomoDjo 
Ról, por sierto un konosido taksista. E tin algun aña 
morto kaba. 

E profeshon ku Eliza a ehersé tabata di kórtadó di 
sentebibu. Eliza, huntu ku diferente otro persona, 
spesialmente hende muhé, tabata e ultimo grupo di 
kórtadó di sentebibu na Boneim. Te den añanan 
sesenta ainda e gmpo aki tabata aktivo, kórtando 
sentebibu pa gobiému riba algun tereno publiko. 
Entre otro na Labra, un teritorio situá den e área di 
Gotomeer, Wekuwa i Slagbaai. 

Anke ku tabatin hende hómber tambe ku sa kórta 
sentebibu, e trabou aki labata hasi prinsipalmente pa 
hende muhé. Tabata paga e kórtadónan di sentebibu 
pa tobo. Den e tempu ku ainda Eliza a kórta 
sentebibu pa gobiému tabata paga un suma di fl.3,50 
pa tobo dje baba di sentebibu. Tabata laga e blachi 
óf tambe yamá alanan di sentebibu lék for di un baki 
den lata. 

Frederic Simonis ganadó invikto 


KRALENDIJK - Frederic 
Simonis ta e ganadó invik- 
to den e torneo dediká na 
Emanuel Lont. 

Den e weganan ku a 
disidf e torneo tabatin e 
siguiente resultado: 

Ralph Salimin vs Jaedan 
Crestian 1-0 

Ralph Salimin vs Eman- 
uel Lont 1-0 


Frederic ta gana di San- 
tiago i Jaynah. Emanuel ta 
gana di Santiago. Ralph ta 
gana tres wega sigui kontra 
di Jaedan, Emanuel i Tam- 
aris. Jaedan ta kai vensi 
kontra di Serapio Pop dor 
di un deskuido i ta pérdé su 
dama. 

Den e ultimo wega Fred- 
eric ta gana di Serapio Pop 


den un wega siciliano i ta 
titulá ganadó invikto. 

E rénkiti final ta: 


1 . 

7 punto 

Frederic Simonis 

2. S.Pop 5 

punto i mei 

3. 

5 punto 

Ralph Salimin 

4. 

4 punto 

Emanuel Lont 
i mei 

5. 

3 punto 

Jaedan Crestian 

6. 

1 punto 

Santiago Lont 

7. 

0 P 

Jaynah Francees 






Mensaje de la Virgen Maria Reina de 
la Paz, Medjugorje, Mayo 25, 2020 

“Queridos hijos: oren conmigo para que todos ustedes 
tengan una vida nueva. 

En sus corazones, hijitos, saben lo que hay que 
cambiar: regresen a Dios y a Sus Mandamientos, para 
que el Espiritu Santo pueda cambiar sus vidas y la 
faz de esta tierra, que necesita de una renovación 
en el Espiritu.Hijitos, sean oración para todos los que 
no oran, sean alegria para todos los que no ven una 
salida, sean portadores de luz en la oscuridad de 
este tiempo turbulento. Oren y pidan la ayuda y la 
protección de los Santos, para que también ustedes 
puedan anhelar el Cielo y las realidades celestiales. 
Estoy con ustedes y a todos los protejo y bendigo 
con mi bendición maternal. 

iGracias por haber respondido a mi llamado!" 04/25 


GRADISIMENTU I INVITASHON 

Famia di e defuntu 

Adelfa Gregoria Martis 

kier a gradisi tur esnan ku di un óf 
otro manera a mustra atenshon i 
a duna nos sosten durante fayesi- 
mentu i despedida di nos defuntu 
stimá. Tur ku a manda krans, hasi yamada, mensahenan 
via medionan sosial i tur ku tabata presente na e 
momentunan doloroso i difisil. 

Danki for di profundo di nos kurason. 

Nos ta invitá pa kompañá nos na 2 santu sakrifiso di 
misa djaweps 25 yiini i djasabra 27 yiini pa 7.30 
anochi na misa di Coromoto na Antriol. 

Despues di e ultimo misa tin un rosario na kas, 
Bario Mexico # 3 pa deskanso di alma di e defuntu. 

Konsiderá esaki komo un invitashon personal. 

Kiko hasi ora un persona ta laga mi rabia?, 

Papa Francisco ta kontestá 


Ary Waldir Ramos Diaz 

Den e oudiensia general, 
e Pontifise a invitá pa resa 
pa e pekadoman mas malba- 
do óf e dirigentenan mas ko- 
mpto 

papa Francisco a sigurá 
ku mundu ta biba i ta pros- 
perá danki na orashon di es- 
nan hustu, na orashon di pie- 
dat di kualkier persona batisá 
ku ta elevá su plegarianan pa 
hendenan, inkluso ora nan ta 
motibu di rabia pa nan mal 
akshonnan i korupshon. 

“E pekadornan mas ma- 
hos, hendenan mas malba- 
do, dirigentenan mas korup- 
to ta yunan di Dios i Hesus 
ta sinti esaki i ta intersedé 
pa tur hende ”, e Pontifise a 
bisa durante e Oudiensia 
General den e Biblioteka di 
e Palasio Apostóliko Vati- 
kano djarason 17 di yiini 
2020. 

Francisco a afirmá ku 
“mundu ta biba i ta prosperá 


danki na e bendishon di esun 
hustu, na orashon di piedat’’. 
Un orashon di piedat ku ta 
paga manera awa rabia, 
inkluso dilanti e pió peka- 
dor óf e hende mas korup- 
to. Un orashon di interses- 
hon ku ta yega na Dios elevá 
pa e santu, esun hustu, e in- 
tersesor, e saserdote, e 
obispu, e Papa, e laiko i 
kualkier persona batisá. 

Un orashon elevá “ins- 
esantemente pa hendenan, 
den tur lugá i den tur tempu 
di historia” ku ta bálsamo di- 
lanti e malu i erornan hu- 
mano. 

Francisco a rekomendá 
pa kontestá ku orashon ora 
un persona ta laga nos rabia: 
resa pa e persona ei insis- 
tentemente. 

“Laga nos pensa riba 
Moises, e intersesor. I ora 
nos ta drenta den gana di 
kondená un persona i nos 
ta fada di paden, fada ta 


hasi bon, pero kondená no 
ta hasi bon- laga nos in- 
tersedé pe: esaki lo yuda 
nos hopi”. 

Papa a kontinuá e siklo di 
katisashi tokante orashon i a 
sentrá su meditashon di 
djarason ei riba e tema: 
«Orashon di Moises» (Eks 
32, 11-14). «Moises no ta, 
por lo tantu, un lider outori- 
tario i despótiko»; e ta “un 
hende mashá humilde, mas 
ku kualkier hende riba kara 
di tera” (cf. 12, 3). 

“Moises ta animá nos pa 
resa ku e mesun entusiasmo 
ku Hesus, pa intersedé pa 
mundu, pa rekordá ku esaki, 
apesar di su debilidatnan, 
semper ta pertenesé na Dios. 
Nos tur ta pertenesé na Dios”, 
el a sostené. 

“Ku e miedunan i dudan- 
an, nos ta mira den Moises 
un hende manera nos, Dios a 
konfia responsabilidatnan 
grandi na dje i, apesar di nan, 


Dos pader konosi kua traha den nos 
diósesis a fayesé e siman akl na Hulanda 

Ta trata di pademan Jan Vijverberg i Jan Goes 


Jan Vijverberg 

Jan Vijverberg anasedia 
14 séptémber 1937. E1 a hasi 
su profeshon den e Orden di 
Predikadornan dia 18 
séptémber 1959 i a ser or- 
dená saserdote dia 22 di yuli 
1965. 

Na 1966 el a ser mandá 
pa Karibe Hulandes kamin- 
da e tabata aktivo pastoral pa 
kasi 35 aña na Aruba i Kór- 
sou. 

E1 a regresá na 2001 na 
Hulanda i a bai biba den e 
kombento di Rotterdam. E 
tabata pastor partaim pa e 
komunidat Antiano-Rubiano 



Jan Vijverberg 
14-9-1937 16-6-2020 


Parokia Santa Ana na Am- 
sterdamteku2012. 

Den verano di 2018 el a 
traha lugá pa e komunidat 
nobo di dominikanonan i a 
bai biba den Huize Bijdorp 
na Voorschoten. E tabata 
malu pa basta tempu kaba. 
Djamars dia 23 di yuni lo tin 
un Santu Sakrifisio di Misa 
den St. Dominicuskerk na 
Nijmegen den sirkulo privá. 
Despues e entiero lo tuma 
lugá den e santana di domini- 
kanonan na Willem Schiff- 
straat. 

Jan Goes 

Jan Goes a nase na Alk- 
maar dia 21 yuni 1931, i el 
a muri tres dia promé ku su 
di 89 kumpleaño esta 18 di 
yuni 2020. E1 a hasi profe- 
shon dia 18 séptémber 1951 
i a ser ordená saserdote dia 
25 di yuli 1957. 

Na 1958 el a ser mandá 
pa Karibe Hulandes. E1 a 
traha einan komo pastor di 
1959 te 1974 na Aruba i 
Bonaire i for di 1974 na 
Kórsou. E1 a regresá na 
Hulanda na 1988. E1 a bira 
pastor na Utrecht, promé di 


parokia St. Dominicus i 
despues di San Antonio i 
Mama di Bon Konseho. 

For di 2011 e tabata biba 
ku masha plaser den e komu- 
nidat van Berg en Dal. E1 a 
pasa e delaster fase di su bida 
den Aqua Viva na Nijmegen. 

Relashoná ku corona 
virus lo tin un Santu Sakrifi- 
sio di Misa den sirkulo pri- 
va djaweps 25 di ytini 2020 
den St. Dominicuskerk na 
Nijmegen. Despues e entiero 
lo tuma lugá den e santana di 
dominikanonan na Willem 
Schiffstraat. 



Jan Goes 


21-6-1931 18-6-2020 


a sa na mantené lasonan di 
solidaridat ku su pueblo”. 

“Moises tabata asina 
amigu di Dios ku e tabata 
papia kunÉ kara a kara; i el 
a sigui siendo tan amigu di 
hendenan ku e tabatin mis- 
erikórdia pa nan pikánan i 
a resa pa nan. Su orashon 
tabata di interseshon, sien- 
do esaki e plegaria di ber- 
dadero kreyentenan, ku 
apesar di nan debilidatnan 
ta trata di ta “brug” en- 
tre Dios i su pueblo”, el a 
añadi. 

Moises no a kambia e 
pueblo. E ta e brug, e ta e 
intersesor. Francisco a sig- 
urá ku e patriarka aki: “No 
ta bende su hendenan pa tra- 
ha karera. E no ta un opor- 
tunista, e ta un intersesor: 
pa su hendenan, pa su kar- 
ni, pa su historia, pa su 


pueblo i pa Dios ku a yam’é”. 

Moises “ta e brug. Ki 
bunita ehemplo pa tur pas- 
tornan ku mester ta “brug”. 
Ta pesei, ta yama nan pon- 
tifex, brugnan. Pastoman ta 
brugnan entre e pueblo na kua 
e ta pertenesé i Dios, na kua 
nan ta pertenesé pa vokas- 
hon”. 

Na final, Papa a saludá e 
fielnan ku tabata sigui e oudi- 
ensia transmiti atraves di me- 
dionan di komunikashon sos- 
ial. “Mi ta animá boso pa resa 
pa e saserdotenan, pa bo pas- 
tor di parokia, pa esnan ku ta 
serka di boso i konosé 
boso..., p’asina ku atraves di 
boso orashon Señor fortalesé 
nan den nan vokashon, kon- 
solá nan den nan ministerio i 
sea semper ministronan di e 
Alegria di e Evangelio pa tur 
hende. 


Nunka ta lat pa... 

“Lat mi a stima bo, bunitesa asina antiguo i asina 
nobo, lat mi a stima bo!”, Agustin a skirbi den un di su 
Konfeshonnan (X,38). E trayektoria ku a sigui pa ku Dios 
tabata mas largu ku e tabata ke, pero Señor no a tarda den 
transformá e pashon natural, e energia i lusides di Agus- 
tin pa hasié un balioso sirbidó di djE di Iglesia. 

E frase aki di San Agustin ta mtimamente ligá na nos 
lema pastoral: “NUNKA TA LAT”. 

Nos por stima Dios for di loke nos ta, nos ta hasi, nos 
ta biba... Nos por transmiti na Dios for di nos identidat 
kreyente mas profundo. 

Dios semper ta ofresé nos un di dos i un di tres opor- 
tunidat: 

Nunka ta lat pa ta mihó, avansá den nos kompromiso 
komo evangelisadó. 

Nunka ta lat pa kere den otronan, pa ofresé oportuni- 
datnan. 

Nunka ta lat pa kambia i ser mihó. 

Nunka ta lat pa karidat, pa ser solidario ku esnan ku 
mas tin mester. 

Nunka ta lat pa sigui pasonan di Hesus di Nazaret i 
tuma modelo di su bida i mensahe. 

Nunka ta lat pa bolbe sigui ku loke nos a laga na mita 
i ta rekeri nos trabou i responsabilidat. 

Nunka ta lat pa kana ku e ophetivo kla pa pordoná, 
risibi i stima. 

Nunka ta lat pa kere den otronan, pa ta permisivo i pa 
manda un mensahe di pas i amor. 

Agustin a tarda den topa ku Dios den su bida pero 
NUNKA TABATA LAT p’asina ku forma parti di un gru- 
po di kreyentenan ku tabata pusta pa Kristu i su Evange- 
lio. 

E mannan di e oloshi ta marka e krus sentral ku lo bai 
markando nos paso pa e kurso 2020-21. Unikamente for 
di e krus lo ta posibel ku nos bida sea pleno i transpar- 
ente den loke nos ta kere. 

Ku e krus aki ta bai markando kada un di e oranan, 
dianan i lunanan di nos bida, lo dependé di nos. 

Pastor Goes fayesé 


Un dje pastornan mas kolorido 

ku Boneiru a konosé 


KRALENDIJK - Pastor 
Jan Goes, un dje pastornan 
katóliko di mas kolorido ku 
Boneiru a konosé den e se- 
gundo mitar di siglo pasá, 
a fayesé siman pasá na Hu- 
landa. El a muri algun dia 
promé di kumpli 89 aña di 
edat. Jan Goes tabata un 
pastor otro for di tur otro. 

Jan Goes a nase na Al- 
kmaar dia 21 yuni 1931, i 
el a muri tres dia promé ku 
su di 89 kumpleaño, esta 
18 di yuni 2020. El a hasi 
profeshon dia 18 séptémber 


1951 i a keda ordená saser- 
dote dia 25 di yuli 1957. 

Na 1958 a manda pas- 
tor Goes Karibe Hulandes. 
El a traha aki komo pastor 
di 1959 te 1974 na Aruba 
i Boneiru i for di 1974 na 
Kórsou. 

Goes a regresá na Hu- 
landa na 1988. El a bira 
pastor na Utrecht, promé 
di parokia St. Dominicus i 
despues di San Antonio i 
Mama di Bon Konseho. For 
di 2011 e tabata biba ku 
masha plaser den e komu- 


,Bonaire.tv 

Historia | Kuftura j Naturalesa 

Kanal 70 Telbo - Kanal 23 Flamingo TV 


nidat van Berg en Dal. El a 
pasa e delaster fase di su 
bida den Aqua Viva na Ni- 
jmegen. 

Den su periodo na Bo- 
neiru pastor Goes a traha 
promé na parokia di Coro- 
moto na Antriol, despues 
na San Bernardo. E tabata 
gusta mete ku politika. E 
tabata gosa i atmirá Jopi 
Abraham. 

Despues ku el a estable- 
sé na Hulanda pastor Goes 
a sigui bishitá Korsou kasi 
tur aña. E tabata keda na 
e kas di padernan domini- 
kano na Reigerweg, na 
unda Bói Antoin, kende a 
yega di sirbi misa serka dje, 
a entrevistá e pastor mar- 
kante aki. 



Pader Goes huntu ku Bói Antoin dia ku a entrevist’é pa 
Herensia. Ta bai ripiti e programa aki. 


Graduashon na MBO di SGB 


KRALENDIJK—Na SGB 
a tuma lugá ayera 'quar- 
antaine graduation' di e 
grupo di MBO. E klas ta di 
e departamentu di ‘Produ- 
ceren ,Instaleren en Ener- 
gie’, abreviá Rl.E. Marcus 


Martis, kende ta mentor i 
tambe dosente di e klas, 
ta splika ku tur kos taba- 
ta práktikamente kla pa e 
hóbennan a pasa eksámen 
na aprel. Pero manera ta 
konosi e situashon di Co- 


vid-19 a kambia tur kos. 

“Nos kurikulo tabata 
práktikamente kla i e stu- 
diantenan tabata bon pre- 
pará. Komo ku no tabata 
posibel pa pasa eksámen, 


manera ta konosi segun 
desishon di departamentu 
di enseñansa, e studian- 
tenan a gradua segun nan 
prestashon,” e dosente a 
amplia. 


”E klas a slag 100%. Tur 
nos 20 studiantenan a slag 
i nos ta hopi kontentu. Nos 
ta deseá nan tur kos bon 
den futuro”, e dosente ta fi- 
nalisá bisando. 

Otro kurso di historia i kultura a terminá 


Hulandes oropeonan hambrá pa sa 

mas di Boneiru 


KRALENDIJK - Hulan- des oropeonan bibá sea 




permanentemente komo 
temporalmente na Boneiru 
ta hambrá pa informashon 
tokante Boneiru, tantu no- 
tisia komo informashon di 
historia, kultura i natura- 
lesa. Na momentu ku tin 
kursonan di historia i kul- 
tura organisá pa FuHiKubo 
e sala ta yena mesora. 

Djasabra ultimo, despu- 
es di dos siman intensivo 
di kurso, otro grupo di kur- 
sista di abla hulandes a 
risibi nan sertifikado. Ruud 
van Veen a trese e grupo 
aki huntu pa sigui e kurso 
aki, duná pa Boi Antoin di 
FuHiKuBo. Na final e kur- 
sistanan a risibi un sertifi- 
kado. 


ene nos piavanan nmpi 




www.extraboneiru.com 


Carniceria Latino ta aseptá 
tarheta di AFBW 




pas di miembresia di AFBW 
Carniceria Latino ta duna 
un deskuento di 10% riba 
kualke kompra ku e miem- 
bro di AFBW hasi serka 
nan. Carniceria Latino ta 
bai tin diferente kampaña 
di deskuento pa e miembro- 
nan di AFBW. 

AFBW ta yama dan- 
ki na propietario Hubert 
(Ibi) Emerenciana i Lati- 
nova Emerenciana pa nan 
aseptashon di e proyekto 
aki. AFBW ke enkurashá 
otro negoshantenan pa nan 
tambe por forma parti di e 
proyekto aki. 

Riba e fotonan por mira 
momentu ku un miembro ta 
duna e pas di instrukshon 
na propietario Ibi Emeren- 
ciana, huntu ku un miem- 
bro di AFBW i un delega- 
do di organisashon FCB. 
Djaluna mainta a inougurá 
e “sticker” ku ta plak na tur 
establesimentu ku ta asep- 
tá e tarheta di miembresia 
di AFBW 


KRALENDIJK — AFBW ceria Latino, ku ta bira e di 
ta yama bonbini na Carni- dos negoshi ku ta aseptá e 


carniceria — LATINO 



Multi Services HRS Dos 

ta buska 

* metselaar 

* schoonheidsspecialist 

- mestertin 1-3 aña di eksperensia 

Pa mas inf. por yama 777-5149 


Tavarez Refri Parts B.V. 

ta buska 

2 koelmonteur 

- mestertin 3 aña di eksperensia i sertifikado 
Pa mas inf. poryama 

701-3801 / 786-3801 


PARTISIPASHON DI MORTO 

Ku hopi tristesa, famia Janga ta partisipá ku a fayesé 
na Kórsou 

Aima Maria-Koeks 

Akto di entiero ta tuma lugá na Kórsou. 



HARBOUR VtLLAQE 


Harbour Village Beach Club is looking for 

Front Desk Manager 

Please, submit your application to attention: 

mcgonzalez@harbourvillage.com 
































































